জানুয়ারি, ১৯৭১ সাল থেকে একদিনের আন্তর্জাতিক ক্রিকেট খেলা অনুষ্ঠিত হয়ে আসছে। মার্চ, ২০১৪ সাল পর্যন্ত ৩৪৮৬টি ওডিআই বিশ্বের বিভিন্ন প্রান্তে অবস্থিত ১৯১টি মাঠে অনুষ্ঠিত হয়েছে। নিম্ন "একদিনের আন্তর্জাতিক ক্রিকেট মাঠের তালিকা" দেয়া হলো:-
দেশ অনুযায়ী মাঠের তালিকা নিম্নরূপ। এ তালিকাটি ৮ মার্চ, ২০১৪ তারিখ (ওডিআই#৩৪৮৬) পর্যন্ত হালনাগাদ করা হয়েছে।


title: সুরেশ রায়না

text: সুরেশ রায়না (; জন্ম: ২৭ নভেম্বর, ১৯৮৬) উত্তর প্রদেশের মুরাদনগর এলাকায় জন্মগ্রহণকারী ভারতীয় ক্রিকেটার। বর্তমানে তিনি ভারত জাতীয় ক্রিকেট দলের অন্যতম সদস্য হিসেবে টেস্ট, ওডিআই এবং টুযেন্টি২০ আন্তর্জাতিকে খেলছেন। বামহাতি মাঝারি সারির ব্যাটসম্যান হিসেবে আক্রমণাত্মক ভঙ্গীমায় খেলে থাকেন। এছাড়াও, দলের প্রয়োজনে মাঝে-মধ্যে অফ-স্পিন বোলিং করেন। ঘরোয়া ক্রিকেটে উত্তর প্রদেশ দলে খেলেন। ইন্ডিয়ান প্রিমিয়ার লীগে চেন্নাই সুপার কিংসের সহ-অধিনায়কের দায়িত্ব পালন করছেন। আইপিএলে সর্বাধিক খেলার অধিকারী রায়না চেন্নাই সুপার কিংসের সবগুলো খেলাতেই অংশ নিয়েছেন।


title: সুরেশ রায়না

text: সুরেশ রায়না’র বাবা "ত্রিলোকি চাঁদ" একজন অবসরপ্রাপ্ত সামরিক কর্মকর্তা। শ্রীনগরের রায়নাওয়ারি এলাকা থেকে সুরেশের পরিবার উত্তর প্রদেশের গাজিয়াবাদ এলাকায় স্থানান্তরিত হন। তার ৩জন জ্যেষ্ঠ ভ্রাতা - দীনেশ রায়না, নরেশ রায়না, মুকেশ রায়না ও ১জন জ্যেষ্ঠা ভগিনী - রেনু রয়েছে।


title: সুরেশ রায়না

text: ১৮ বছর বয়সে ২০০৫ সালে শ্রীলঙ্কা ক্রিকেট দলের বিপক্ষে একদিনের আন্তর্জাতিকের মাধ্যমে রায়না’র অভিষেক ঘটে। কিন্তু টেস্ট ক্রিকেটে তার অভিষেক ঘটে পাঁচ বছর পর ২০১০ সালে একই দলের বিপক্ষে। তবে, ক্রিকেট বিশেষজ্ঞদের অভিমত যে তিনি ফাস্ট বল এবং শর্ট বলে তেমন ক্রীড়ানৈপুণ্য প্রদর্শন করতে পারছেন না। বিদেশ সফরে তার ব্যাটিং গড়ই এর উৎকৃষ্ট প্রমাণ। এরফলে তিনি টেস্ট দলে তিনি তার স্থান পাকাপোক্ত করতে পারেননি। কিন্তু গুরুত্বের দিক থেকে কম বিবেচনায় টুয়েন্টি২০ ক্রিকেটসহ চেন্নাই সুপার কিংসের হয়ে আইপিএলে তিনি দূর্দান্ত সফলতা দেখাচ্ছেন।


title: সুরেশ রায়না

text: ২০১১ সালের ক্রিকেট বিশ্বকাপ বিজয়ী ভারতীয় দলের অন্যতম সদস্য ছিলেন তিনি। গ্রুপ পর্বে অধিনায়ক মহেন্দ্র সিং ধোনি তাকে মাঠের বাইরে রেখে ইউসুফ পাঠানকে সুযোগ দেন। পরবর্তীতে বিরেন্দর শেওয়াগের আঘাতপ্রাপ্তিতে তিনি কোয়ার্টার ফাইনালে খেলেন। যুবরাজ সিংয়ের সাথে জুটি গড়ে দলকে জয় এনে দেন। সেমি-ফাইনালে অপরাজিত ৩৬ রান করে পাকিস্তানের বিপক্ষে জয়ে অবদান রাখেন। যুবরাজের বোলিংয়ে ইউনুস খানের ক্যাচ ধরেন।


title: কৈবর্ত বিদ্রোহ

text: কৈবর্ত বিদ্রোহ বা বরেন্দ্র বিদ্রোহ বলতে পাল কর্মচারী দিব্যের নেতৃত্বে শুরু হওয়া কৈবর্ত সম্প্রদায়ের তৎকালীন দ্বিতীয় মহীপালের (১০৭০-১০৭৭) পাল সাম্রাজ্যের বিরুদ্ধে বিপ্লবকে বোঝানো হয় যা ১০৮০ সালে হয়েছিল।এটিকে বাংলাদেশ এমনকি ভারতবর্ষের প্রথম সফল বিদ্রোহ হিসেবেও অভিহিত করা হয়। এই বিদ্রোহের মাধ্যমে কৈবর্ত নেতারা বরেন্দ্রকে নিজেদের অধীনে আনতে সক্ষম হন। ১০৮২ খ্রিস্টাব্দে পাল রাজা রামপাল সামান্তরাজাদের সহযোগিতায় পরবর্তী কৈবর্ত নেতা ভীমকে হারিয়ে পিতৃভূমি বরেন্দ্রীকে নিজেদের দখলে আনতে সক্ষম হন। এর মাধ্যমে বাঙ্গালিদের প্রথম রাষ্ট্রবিপ্লবের সমাপ্তি ঘটে।


title: কৈবর্ত বিদ্রোহ

text: কৈবর্তেরা মূলত জেলে শ্রেণীর অন্তর্ভুক্ত ছিল। পূর্বপুরুষ থেকে তারা মাছ ধরে জীবিকা নির্বাহ করত। অন্যদিকে পাল রাজারা বৌদ্ধ ছিলেন বলে ধর্মীয় দিক থেকে অহিংস নীতির কারণে তারা মাছ মাংস ভক্ষণের বিরোধী ছিলেন। এবং এ সমস্ত পেশাকে তারা নিরুৎসাহিত এমনকি বাধাগ্রস্থও করতেন। এর ফলে সমাজে কৈবর্তদেরকে নানাভাবে নির্যাতিত হতো। এছাড়া সিংহাসন আরোহণের সময় পাল রাজা দ্বিতীয় মহীপাল তার দুই ভাই দ্বিতীয় শুরপাল ও দ্বিতীয় রামপালকে বন্দী করেন। ফলে বন্দী দুই ভাইয়ের কিছু স্থানীয় সামন্তও তার বিরুদ্ধে মহীপালের বিরুদ্ধে সোচ্চার হওয়ার এই বিদ্রোহে অংশ নিয়েছিল বলে ধারণা করা হয়।


title: কৈবর্ত বিদ্রোহ

text: পাল শাসনকে সাধারণত “স্বর্ণযুগ” বলে অভিহিত করা হয়। দেবপাল, ধর্মপালের শাসনের স্বর্ণযুগ পেড়িয়ে যখন পাল শেষ দিকে আসতে থাকে তারা তাদের পুরনো গৌরব হারিয়ে ফেলে। ধীরে তাদের শাসন দুর্বল হতে থাকে ও অরাজকতা সৃষ্টি হতে থাকে। তাদের এই অরাজকতা থেকে রক্ষা পাওয়াই ছিল কৈবর্ত বিদ্রোহের প্রধান উদ্দেশ্য।


title: কৈবর্ত বিদ্রোহ

text: এই বিদ্রোহ হয়েছিল পাল সাম্রাজ্যের দ্বিতীয় মহীপাল ও দ্বিতীয় রামপালের শাসন আমলে ১০৮০ খ্রিস্টাব্দে।


title: কৈবর্ত বিদ্রোহ

text: পাল কর্মচারী দিব্য কৈবর্তদের উদ্দেশ্যে বিদ্রোহের ডাক দেন। তারা এতে সাড়া দেন এবং খুব অল্প সময়ের মধ্যেই রাজ্যের বরেন্দ্রী অংশ অধীনে আনতে সক্ষম হয়। কৈবর্তের নৌকা চালাতে পারদর্শী বলে তারা নৌ যুদ্ধকেই প্রাধান্য দেয়। রাজা দ্বিতীয় মহীপাল আক্রমণ করতে গিয়ে যুদ্ধে নিহত হয় এবং এর ফলে কিছু দিনের জন্য হলেও পাল সেনারা পিছু হাঁটতে বাধ্য হয়। এর মধ্যেই দিব্যর নেতৃত্বে বরেন্দ্রীকে রাষ্ট্রে রূপান্তরিত করা হয়। দিব্যর মৃত্যুর পর ক্ষমতায় আসেন তার ছোট ভাই রুদোক ও তারপরে রুদোক পুত্র ভীম। ভীম নিজেকে একজন দক্ষ ও জনপ্রিয় শাসক হিসেবে প্রতিষ্ঠা করেন। ভীম যুদ্ধ বিধ্বস্ত বরেন্দ্রীকে সমৃদ্ধির দিকে এগিয়ে নিয়ে যান। বাংলাদেশের দিনাজপুরের কৈবর্ত স্তম্ভ আজও এই রাজবংশের স্মৃতিস্বরূপ দাঁড়িয়ে রয়েছে। বর্তমান মুর্শিদাবাদের সাগরদিঘিতেও একটি বিজয়স্তম্ভ ছিল বীর দিব্যক ভীমের কৈবর্ত বিদ্রোহের স্মৃতিস্বরূপ। তা পাল রাজ্য পুনরুদ্ধারের পর ভেঙ্গে ফেলা হয়।


title: কৈবর্ত বিদ্রোহ

text: রামপাল সিংহাসন লাভের পর ভীমের জনপ্রিয়তা, দক্ষতা, উদারতা দেখে ভীতসন্ত্রস্ত হোন। আরও ভূমি হারানোর ভয়ে প্রতিবেশী ও সামান্তরাজাদেরকে অপরিমিত অর্থ ও ভূমি দান করেন এবং যুদ্ধের জন্য তারা সহযোগিতা করতে রাজি হয়। সম্মিলিত সৈন্যের সাথে ভীমের নবগঠিত রাষ্ট্রের পেরে ওঠা অনেকটা অসম্ভব ছিল। গঙ্গার উত্তর তীরে যুদ্ধ করতে গিয়ে জীবিত অবস্থায় ভীম বন্দিত্ব বরণ করেন। ভীমের অগণিত রাজকোষ পাল সেনারা লুণ্ঠন করে। কৈবর্ত বিদ্রোহ দমনে রামপাল অন্যান্য সামন্ত রাজাদের সাহায্য পেয়েছিলেন একথা সন্ধ্যাকর নন্দীর রামচরিতে উল্লেখ আছে।


title: কৈবর্ত বিদ্রোহ

text: ভীম বন্দী হওয়ার পর ভীমের অন্যতম সুহৃদ, বিশ্বস্ত হরি পরাজিত সৈনিকদের একত্রিত করেন এবং রামপালের বিরুদ্ধে চূড়ান্ত যুদ্ধে লড়ার অঙ্গীকার করেন। হরির নেতৃত্বে যখন সেনারা যুদ্ধ জয়ের দ্বারপ্রান্তে তখন রামপাল তার স্বর্ণকলস উজাড় করে দেয়ার মাধ্যমে তাদের বশীভূত করতে সক্ষম হন। এর মাধ্যমেই বরেন্দ্রীর স্বাধীন রাষ্ট্র হওয়ার স্বপ্ন চিরতরের জন্য মৃত্যু লাভ করে এবং পুনরায় পাল সাম্রাজ্যের অন্তর্ভুক্ত হয়।


title: কৈবর্ত বিদ্রোহ

text: কৈবর্তেরা যেন আর কখনো রুখে দাঁড়াতে না পাড়ে সে জন্য তারা কৈবর্তে নেতাদের কঠোর শাস্তি দেয়া হয়। ভীমের পরিবারকে তার সামনে হত্যা করা হয় এবং ভীমকেও পরবর্তীকালে হত্যা করা হয়। পাল রাজারা এই বিদ্রোহ দমনে চরম নৃশংসতার পরিচয় দিয়েছিলেন।


title: গোবর গোহ

text: যতীন্দ্রচরণ গুহ (১৩ মার্চ ১৮৯২ - ২ জানুয়ারি ১৯৭২) ওরফে গোবর গোহ ছিলেন এক বিশ্ববিখ্যাত ভারতীয় কুস্তিগীর ও পালোয়ান। ১৯২১ সালে তিনি প্রথম এশীয় ব্যক্তি যিনি মার্কিন যুক্তরাষ্ট্রে অনুষ্ঠিত বিশ্ব লাইট হেভিওয়েট চ্যাম্পিয়নশিপ জেতেন।


title: গোবর গোহ

text: গোবর গুহ ছিলেন এক কুস্তিগীর বংশের সন্তান। কলকাতার গুহ পরিবার শরীরচর্চা ও শরীরচর্চার পৃষ্ঠপোষকতার জন্য পরিচিত ছিল। গোবরের পিতামহের পিতামহ শিবচরণ গুহ আধুনিক বঙ্গের প্রথম আখড়াটি স্থাপন করেন কলকাতার হোগোলকুঁড়িয়ায়, বর্তমান মসজিদবাড়ি স্ট্রীটে। পিতামহ অম্বিকাচরণ গুহ বা অম্বুবাবু ছিলেন নামকরা কুস্তিগীর। বঙ্গে আখড়া সংস্কৃতির প্রচলনের পথিকৃৎ মনে করা হয় তাকে। পিতা রামচরণ গুহও ছিলেন কুস্তিগীর। তার কাকা ক্ষেত্রমোহন গুহ অথবা খেতুবাবু ছিলেন নামকরা কুস্তিগীর।


title: গোবর গোহ

text: গোবর গুহ জন্মেছিলেন ১৮৯২ সালে, কলকাতায়। ছোটবেলায় তার নাদুসনুদুস চেহারা দেখে পিতামহ অম্বুবাবু তাকে রসিকতা করে 'গোবরের ড্যালা' বলেছিলেন। সেই থেকে তার ডাকনাম হয় গোবর। পিতামহের রসিকতায় গোবরের জেদ চেপে যায়। তিনি পিতামহের কাছেই প্রথমিক অনুশীলন শুরু করেন। তার পিতা ও খুল্লতাত চেতুবাবুর কাছেও তিনি কুস্তির শিক্ষা নেন। তারপর কঠোর অনুশীলন শুরু করেন গুহ পরিবাবের আখড়াতেই কর্মরত নামকরা কুস্তিগীর খোলসা চৌবে ও রহমানি পালোয়ানের নিকট। বয়ঃপ্রাপ্ত হলে গোবরের উচ্চতা দাঁড়ায় ছয় ফুট এক ইঞ্চি ও ওজন ২৯০ পাউন্ড। তার স্ফীত ছাতি হয় ৪৮ ইঞ্চি। ১৯১০ সালে গোবর বিদ্যাসাগর স্কুল থেকে এন্ট্রান্স পাশ করেন।


title: গোবর গোহ

text: ১৯১০ সালে মাত্র ১৮ বছর বয়সে গোবর পেশাদার কুস্তিগীর হিসেবে তার কর্মজীবন শুরু করেন। তার প্রথম প্রতিদ্বন্দ্বী ত্রিপুরার মহারাজার সভা পালোয়ান নবরঙ সিংহ, যদিও এর জন্য তিনি কোন অর্থ পাননি। সেই বছরই লন্ডনের জন বুল সোসাইটি কুস্তির এক বিশ্ব চ্যাম্পিয়নশিপ আয়োজন করে। সেখানে বিশ্বের সমস্ত নামকরা কুস্তিগীরদের আমণ্ত্রন করা হয়। বৃটিশ ভারতের প্রতিনিধিত্ব করেন গামা পালোয়ান ও গোবর গুহ। সেবারের ইউরোপ যাত্রাকালে গোবর ইংল্যান্ড, সুইজারল্যান্ড ও ইতালিতে বিভিন্ন কুস্তিগীরদের সাথে লড়েন। গোবর দ্বিতীয়বার ইউরোপ যাত্রা করেন ১৯১২ সালে। এই যাত্রায় গোবর প্যারিসে একটি কুস্তি প্রতিযোগিতায় বিশ্বের প্রথম কৃষ্ণাঙ্গ হেভিওয়েট বিশ্বচ্যাম্পিয়নের বিরুদ্ধে লড়েন। এর পরে তিনি স্কটল্যান্ডের সেরা কুস্তিগীর ক্যাম্পবেলকে পরাস্ত করেন। তার পর তিনি লড়েন স্কটল্যান্ডের আর এক বিখ্যাত কুস্তিগীর জিমি এসনের বিরুদ্ধে। কুস্তির পালাতে এসন সর্বক্ষণ বেআইনীভাবে মুষ্টি চালনা করা সত্ত্বেও গোবর এসনকে ভুপতিত করতে সমর্থ হন। যুদ্ধ শুরু হলে তিনি ১৯১৫ সালে দেশে ফিরে আসেন।


title: গোবর গোহ

text: যুদ্ধের পর ১৯২০ সালে গোবর ইউরোপ ও আমেরিকা যাত্রা করেন। আমেরিকায় তিনি বিশ্ব পেশাদার কুস্তি চ্যাম্পিয়নশিপে অংশগ্রহণ করেন। সান ফ্রান্সিস্কোর কলিসিয়ামে অনুষ্ঠিত উক্ত প্রতিযোগিতায় তদানীন্তন লাইট হেভিওয়েট বিশ্বচ্যাম্পিয়ন অ্যাড সান্তেলকে পরাস্ত করেন এবং প্রথম এশীয় হিসেবে বিশ্বচ্যাম্পিয়নের খেতাব পান। এর পর তিনি এড লুইসের বিরুদ্ধে লড়েন, যাকে সর্বকালের সেরা পেশাদার কুস্তিগীর মানা হয়। লুইস গোবরের উপর বারংবার হেডলক পদ্ধতি ব্যবহার করে অকৃতকার্য হন। কয়েক রাউন্ড পর লুইস একবার গোবরকে ভূপতিত করেন এবং গোবরও একবার লুইসকে ভূপতিত করেন। এর পর লুইস বেআইনীভাবে মুষ্টি চালনা করলেও বিচারকরা তা উপেক্ষা করেন। গোবর বিচারকদের দৃষ্টি আকর্ষণ করলে লুইস অতর্কিতে তাকে আক্রমণ করে ভূপতিত করলে গোবর অচৈতন্য হয়ে পড়েন। এর পর গোবর ইউরোপ ও আমেরিকার নানা স্থানে কুস্তি প্রতিযোগিতায় অংশগ্রহণ করেন। ১৯২৬ সালে তিনি সফর শেষ করে দেশে ফেরেন।


title: গোবর গোহ

text: ১৯২৯ সালে কলকাতার পার্ক সার্কাস ময়দানে গোবর এবং ছোট গামার মধ্যে এক স্মরণীয় লড়াই হয়। লড়াইয়ে দুই কুস্তিগীরই ভারতীয় কুস্তির সমস্ত কৌশলের প্রদর্শন করেন। লড়াই অমীমাংসিতভাবে শেষ হলেও টেকনিকাল কারণে ছোট গামাকে জয়ী ঘোষণা করা হয়।


title: গোবর গোহ

text: কুস্তির পাশাপাশি গোবর তাদের পারিবারিক আখড়ার পরিচালনাও করতেন। ১৯৩৬ সালে তিনি মসজিদবাড়ি স্ট্রীটের আখাড়াকে উঠিয়ে নিয়ে এসে হেদুয়ার কাছে গোয়াবাগান স্ট্রীটে স্থাপন করেন। ১৯৪৪ সালে গোবর পেশাদার কুস্তি থেকে অবসর গ্রহণ করেন।


title: গোবর গোহ

text: গোবর ভারতীয় কুস্তিকে বিশ্বের দরবারে এক উচ্চ স্থানে নিয়ে গিয়েছিলেন। তিনি ভারতীয় কুস্তির রীতিতে বহু নতুন প্যাঁচের উদ্ভাবন করেন। তার উদ্ভাবিত ধোঁকা, টিব্বি, গাধানেট, ঢাক, টাং, পাট, ধোবা পাট, কুল্লা ইত্যাদি ভারতীয় কুস্তি রীতিতে সংযোজিত হয়। তার সর্বাধিক প্রচলিত পদ্ধতি হল রদ্দা।


title: গোবর গোহ

text: ঊনবিংশ শতাব্দী থেকেই কলকাতায় আখড়া সংস্কৃতি ও কুস্তির প্রচলন হয়। কিন্তু তা মধ্যবিত্ত বাঙালি হিন্দু সমাজের মধ্যে ব্যাপকভাবে বিস্তারলাভ করেনি। তখনও পর্যন্ত কুস্তিকে পঞ্জাবী মুসলমানদের একচেটিয়া বলে মনে করা হত। বিংশ শতাব্দীর বিশ ও ত্রিশের দশকে প্রধানত: গোবর গুহর সফল্যেই মধ্যবিত্ত বাঙালি হিন্দু সমাজের মধ্যে কুস্তির প্রচলন হয়। গোবর গুহর আখড়ায় কুস্তি করতে আসতেন সত্যেন্দ্রনাথ দত্ত, মান্না দে প্রমুখ। ব্যায়ামবীরদের মধ্যে নীলমণি দাস, বিষ্ণুচরণ ঘোষ, মনোহর আইচ, মনতোষ রায় প্রত্যকেই আসতেন তার আখড়ায়। ১৯৫২ অলিম্পিকে ব্রোঞ্জজয়ী কুস্তিগীর খাশাবা দাদাসাহেব যাদব গোবর গুহর আখড়াতেই কুস্তির পাঠ নিয়েছিলেন। গোবর গুহর ছাত্রদের মধ্যে ছিলেন বনমালী ঘোষ, জ্যোতিষচরণ ঘোষ ও বিশ্বনাথ দত্ত।


title: গোবর গোহ

text: ১৯৯২ সালে গোবর গুহর অনুগামীরা তার আখড়ায় তার জন্মশতবার্ষিকী পালন করেন। ১৯৯৬ সালে পশ্চিমবঙ্গের তদানীন্তন রাজ্যপাল রঘুনাথ রেড্ডি কলকাতার আজাদ হিন্দ বাগে গোবর গুহর আবক্ষ মূর্তি উন্মোচন করেন। পরবর্তীকালে গোয়াবাগান স্ট্রীটের নাম পাল্টে গোবর গুহ সরণি রাখা হয়।


title: আরামবাগ হাই স্কুল

text: আরামবাগ হাই স্কুল হুগলীর আরামবাগের সবচেয়ে প্রাচীন স্কুল। এটি স্থাপিত হয়েছে ১৮৬১ সালে। এটি পশ্চিমবঙ্গ মধ্য শিক্ষা পরিষদ এবং পশ্চিমবঙ্গ উচ্চ মাধ্যমিক শিক্ষা পরিষদের অন্তর্ভুক্ত। ২২ ডিসেম্বর ১৯৪৫ সালে এই স্কুলটি কলকাতা বিশ্ববিদ্যালয়ের সাহায্য ও অনুমোদন পেয়েছ। এটি দ্বারকেশবর নদীর তীরে অবস্থিত।


title: আরামবাগ হাই স্কুল

text: ১৮৬১ সালে ইংরেজি শিক্ষাদান জন্য ব্রিটিশ সরকার স্কুলটি প্রতিষ্ঠা করে। ১ মার্চ, ১৯৪৫ তারিখে, বিদ্যালয় (সম্পূর্ণরূপে এডেড) বেতন ঘাটতি প্রকল্প অধীনে আসে। ২২ ডিসেম্বর, ১৯৪৫ তারিখে, স্কুলের কলকাতা বিশ্ববিদ্যালয়ের রেজিস্ট্রার দ্বারা স্বীকৃত এবং এডেড ছিল।


title: মধ্য জাভার বড় মসজিদ

text: মধ্য জাভার গ্রেট মসজিদ (Masjid Agung Jawa Tengah) মধ্য জাভা’র সেমারাং শহরের প্রধান মসজিদ।


title: মধ্য জাভার বড় মসজিদ

text: এই মসজিদ কমপ্লেক্সটি স্থান জুড়ে আছে। এই মসজিদ কমপ্লেক্সের তিনটি কেন্দ্রীয় ভবন, যা “U” আকারে অবস্থিত। এবং এই তিন ভবনের মধ্যে গম্বুজসহ মধ্যের ভবনটি হল মসজিদ। সব ভবনের টাইলস আবৃত ছাদ বিদ্যমান। যেখানে প্রধান মসজিদ ভবনটির চারটি মিনার আছে। সবার বিশ্বাস করে যে, প্রধান মসজিদটির ছাদ তাদের ঐতিহ্যবাহী জাভানিজ বাড়ি "'জগলো"' "'(joglo)"' এর অনুকরণে তৈরী করা হয়েছে। ছাদের এইধরনের নির্মাণ দ্বারা “জান্নাতের দিকে সিড়ি” বা “সৃষ্টিকর্তার আশীর্বাদ” প্রতীক হিসেবে চিহ্নিত করা হয়। মধ্যের প্রধান মসজিদটির “U” আকারে দুইবাহুতে অবস্থিত অপর দুইটি ভবন হল যথাক্রমে “গ্রন্থাগার” ও “সভাকক্ষ”। এই সভাকক্ষের ধারণক্ষমতা ২,০০০।


title: মধ্য জাভার বড় মসজিদ

text:
কেন্দ্রীয় মসজিদের সামনের খোলা অংশে ছয়টি হাইড্রোলিক সিস্টেমে চালিত ছাতা আছে। যা মদিনা’র আল-মসজিদ আল-নববী মসজিদের ছাতার অনুকরণে তৈরী। যা উঠানে প্রার্থনারত মুসল্লীদের রোদ, বৃষ্টির হাত থেকে রক্ষা করা উদ্দেশ্যে নির্মিত। এই ছয়টি ছাতা ইমানের ছয়টি বিষয়ের প্রতিনিধিত্ব করে। প্রার্থনার স্থানে একসাথে ১৫,০০০ এর অধিক মুসল্লী নামাজ আদায় করতে পারে।
“U” আকৃতিতে অবস্থিত ভবনগুলোর খোলা অংশে অ্যারাবিক-স্টাইলে খিলানের শ্রেণী বিদ্যমান। যাতে আল্লাহ’র ৯৯ টি গুণবাচক নাম আরবীতে খোদাই করা আছে। এই খিলান শ্রেণীটি ২৫ টি স্তম্ভের উপর দাঁড়িয়ে আছে। যার ২৫ টি স্তম্ভ ইসলাম ধর্মের ২৫ জন নবী-রাসূলের প্রতিনিধিত্ব করে।
খিলানগুলোর পেছন দিকের অংশে একটি পাথরের তৈরী ফলক বিদ্যমান। যার উচ্চতা এবং ওজন ৭.৮ টন, এই পাথরটি আনা হয় “মাউন্ট মেরাপী” থেকে। এর ডিজাইন করেন “ন্যুমান এম. আলীম”।


title: মধ্য জাভার বড় মসজিদ

text: প্রায় লম্বা আসমাউল হুসনা টাওয়ার। যা কুদুসের মসজিদের টাওয়ার অনুসারে নির্মিত। এই ৯৯ মিঃ লম্বা টাওয়ারটি আল্লাহ’র ৯৯ টি গুণবাচক নামের প্রতিনিধিত্ব করে। এই টাওয়ার বা স্তম্ভ থেকে আযান দেওয়া হয়। এই টাওয়ারটি “দাক্বাহ্” এবং ভিত্তিতে অবস্থিত যাদুঘরের রেডিও স্টেশন হিসেবে ব্যবহৃত হয়। লিফটের সাহায্যে এই স্তম্ভের এই স্তম্ভের শীর্ষে যাওয়ার ব্যবস্থা বিদ্যমান। একটি রেষ্টুরেন্ট ও শহরের দৃশ্য দেখার (Observation Deck) একটা ডেক আছে। এর প্রাঙ্গনে ২৩ টি কক্ষবিশিষ্ট একটি আবাসিক হোটেলও আছে।


title: মধ্য জাভার বড় মসজিদ

text:
এই মসজিদটি নির্মাণের প্রস্তুতি গ্রহণ করা হয় ২০০১ সালে ৬ জুন, যখন কেন্দ্রীয় জাভা’র গভর্ণর মসজিদ নির্মাণে সহযোহগিতার জন্য একটি দল গঠন করেন "'(Tim Koordinasi Pembangunan Masjid Agung)"'। এই দলে প্রদেশ ও শহরের সরকারের পাশাপাশি বেসরকারী সংগঠনকেও অন্তর্ভুক্ত করা হয়, যেমন ইন্দোনেশিয়ান উলেমা কাউন্সিল "'[Indonesian Ulema Council (MUI)]"'।
২০০১ সালের সেপ্টেম্বর মাসে এই নির্মাণ সহযোগি দলটি মসজিদ নির্মাণের জন্য একটি “প্রস্তাবিত নির্মাণ তালিকা” প্রকাশ করে। এই মসজিদের নির্মাণব্যয় প্রাদেশিক সরকার নির্বাহ করবে।
২০০২ সালের ৬ সেপ্টেম্বর এই মসজিদের নির্মাণকাজ শুরু হয় যখন, ইন্দোনেশিয়ার ধর্ম মন্ত্রী সৈয়দ আগিল হুসেইন আল-মুনাওয়ার, MUI এর প্রধান সাহাল মাহফুজ এবং কেন্দ্রীয় জাভা’র গভর্ণর মারদিয়ান্তো ছিলেন, তারা এই মসজিদের নির্মাণকাজের উদ্বোধন করেন।
২০০৪ সালের ১৯ মার্চ যখন মসজিদ নির্মাণাধীন তখন, ছাবিব ত্বোহা জুমার নামাজ পড়ান। ২০০৬ সালের ১৪ নভেম্বর ইন্দোনেশিয়ার রাষ্ট্রপতি “সুসিলো বামবাং ইয়ুধনো" এবং তার স্ত্রী মসজিদ উদ্বোধন করেন।
২০০৮ সালের অক্টোবর মাসে আসমাউল হুসনা টাওয়ারের অষ্টাদশ তলায় একটি ঘুর্ণায়মান রেষ্টুরেন্ট খোলা হয়। শুরুতে এই রেষ্টুরেন্টে বিশটি রাতের খাবারের টেবিল ছিল।
উন্নত যোগাযোগ ব্যবস্থা যেমন, বাস এবং ট্রামসহ এই মসজিদটি একটি পর্যটন কেন্দ্র হিসেবে সমাদৃত।


title: ২০০৮-০৯ শ্রীলঙ্কা ক্রিকেট দলের বাংলাদেশ সফর

text: শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২১ ডিসেম্বর, ২০০৮ তারিখ থেকে ১৪ জানুয়ারি ২০০৯ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ খেলায় অংশগ্রহণ করে। এছাড়াও, একদিনের আন্তর্জাতিক প্রতিযোগিতার তিন খেলায় অংশ নেয়, যাতে জিম্বাবুয়ে দলও অংশ নিয়েছিল।


title: স্টিভ বলমার

text: স্টিভ বলমার(জন্মঃ২৪ মার্চ ১৯৫৬) একজন আমেরিকান ব্যবসায়ী যিনি ২০০০ সালের জানুয়ারি মাস থেকে মাইক্রোসফটের প্রধান নির্বাহী কর্মকর্তা হিসেবে কর্মরত আছেন। ফোর্বস ৪০০ ম্যাগাজিন অনুসারে তিনি বিশ্বের একুশ তম ধনী ব্যক্তি এবং তার ব্যক্তিগত সম্পদের পরিমাণ প্রায় ১৮ বিলিয়ন মার্কিন ডলার। ২০১৩ সালের আগস্ট মাসে তিনি ঘোষণা করেন যে আগামী ১২ মাসের মধ্যে মাইক্রোসফটের প্রধান নির্বাহির পদ থেকে সরে দাঁড়াবেন। এই ঘোষণা অনুযায়ী তিনি ২০১৪ সালের ফেব্রুয়ারি মাসের ৪ তারিখে তার পদ থেকে অবসর গ্রহণ করেন এবং সত্য নাদেলা তার পদে স্থলাভিষিক্ত হন।


title: স্টিভ বলমার

text: স্টিভ বলমার যুক্তরাষ্ট্রের ডেট্রয়েটে জন্মগ্রহণ করেন। তার পিতা বেট্রিস ডরকিন ছিলেন যুক্তরাষ্ট্রে একজন সুইস অভিবাসী। তিনি ডেট্রয়েটে ফোর্ড মোটর কোম্পানিতে ম্যানেজার ছিলেন। তার মা হেনরি বলমার ছিলেন একজন আমেরিকান ইহুদি যার পরিবার ছিল ইরানী বংশোদ্ভূত। ১৯৭৭ সালে তিনি হার্ভার্ড বিশ্ববিদ্যালয় থেকে ফলিত গণিত ও অর্থনীতিতে বিএ ডিগ্রি লাভ করেন।


title: স্টিভ বলমার

text: স্টিভ বলমার ১৯৮০ সালের ১১ জুন মাইক্রোসফটের ব্যবসা ব্যবস্থাপক হিসেবে যোগদান করেন। তিনি ছিলেন মাইক্রোসফটে বিল গেটসের নিয়োগকৃত ৩০ তম কর্মী।


title: স্টিভ বলমার

text: স্টিভ বলমারকে প্রথমে ৫০,০০০ মার্কিন ডলার বেতনের প্রস্তাব দেওয়া হয় এবং সেই সাথে কোম্পানিত মালিকানার কিছু অংশও দেওয়া হয়। ১৯৮১ সালে সখন মাইক্রোসফট ইনকর্পোরেটেড হয় তখন স্টিভ বলমারের শেয়ারের পরিমাণ ছিল ৮% । তবে ২০০৩ সালে ৪% শেয়ার রেখে তিনি ৮.৩% শেয়ার বিক্রয় করে দেন এবং একই বছর কর্মীদের জন্য শেয়ারের মালিকানার ব্যবস্থা করেন।


title: দেমাকের গ্রেট মসজিদ

text: দেমাকের গ্রেট মসজিদ () ইন্দোনেশিয়ার প্রাচীন মসজিদগুলোর মধ্যে অন্যতম। এই মসজিদটি ইন্দোনেশিয়ার কেন্দ্রীয় জাভার দেমাক শহরের কেন্দ্রে অবস্থিত। ধারনা করা হয় যে, খ্রিস্টীয় পঞ্চদশ শতাব্দীতে প্রথম দেমাক সুলতান, “রেদেন পাতাহ” এর শাসনামলে এই মসজিদটি নির্মাণ করেন “সুনান কালিজগা” যিনি নয়জন মুসলিম আউলিয়ার (Wali Songo) একজন ছিলেন।


title: দেমাকের গ্রেট মসজিদ

text:
যদিও এই মসজিদে অনেকবার নবরুপদান সংঘটিত হয়েছে, তবুও এর আসল স্থাপনাটি এখনো বিদ্যমান। এই মসজিদটি ঐতিহ্যবাহী জাভানিজ মসজিদের সর্বোৎকৃষ্ট নমুনা। মধ্যপ্রাচ্যের অন্যান্য মসজিদের মতই এই মসজিদটিও কাঠ দিয়ে নির্মাণ করা হয়। গম্বুজের তুলনায়, ইন্দোনেশিয়ায় ঊনবিংশ শতাব্দীর আগ পর্যন্ত কোন মসজিদে গম্বুজ ছিল না। এই মসজিদটি সারি সারি ছাদ বিশিষ্ট যা, সেগুন কাঠের স্তম্ভের উপর দন্ডায়মান। জাভা ও বালী দ্বীপের হিন্দু-বৌদ্ধ স্থাপনায় এই সারিবদ্ধ ছাদ লক্ষ্য করা যায়। এই মসজিদটি প্রধান প্রবেশপথের সদর দরজা দুইটি, যা বিশেষভাবে কারুকার্জময়। এই দরজায় বিভিন্ন ধরনের জিনিস যেমন, ফুল, টব, মুকুট এবং দাত বের করে থাকা একটি প্রানীর মাথা খোদাই করা আছে। এইটা বলা হয়ে থাকে যে, এই কারুকাজগুলো “কি আগেং সেলো” র তুষারঝড়ে আক্রান্ত হওয়ার স্মৃতি বহন করে। তাই এই দরজার নাম “লাওয়ান বেল্ধেগ” (“Lawang Bledheg”) বা “ঝড়ের দরজা” (the doors of thunder)।
এই যুগের অন্যান্য মসজিদের ন্যায়, এই মসজিদটি স্থাপনার পরিচয় মক্কার কাছাকাছি।


title: দেমাকের গ্রেট মসজিদ

text: এই মসজিদের দেয়ালে ভিয়েতনামিয়ান সিরামিক আছে। তাদের আকার আকৃতি দ্বারা জাভানিজ কাঠ খোদাইশিল্প ও ইটের কারুকাজের চিরাচরিত রীতি আহরন করা যায়, এগুলো বিশেষভাবে ফরমাশ দিয়ে তৈরী। ধারনা করা হয় যে, পারস্যের মসজিদগুলোর অনুকরণে এই মসজিদে পাথরের পরিবর্তে সিরামিক ব্যবহার করা হয়েছে।


title: রামনাথ বিশ্বাস

text: রামনাথ বিশ্বাস (১৩ জানুয়ারি ১৮৯৪ - ১ নভেম্বর ১৯৫৫) একজন ভারতীয় বিপ্লবী, সৈনিক, ভূপর্যটক ও ভ্রমণকাহিনী লেখক। তিনি ১৯৩৬ ও ১৯৩৭ সালে সাইকেলে চড়ে বিশ্বভ্রমণ করেছিলেন।


title: রামনাথ বিশ্বাস

text: রামনাথ ১৮৯৪ সালের ১৩ জানুয়ারি অসমের সিলেট জেলার বানিয়াচং গ্রামের বিদ্যাভূষণপাড়ায় জন্মগ্রহণ করেন; যা বর্তমানে বাংলাদেশের সিলেট বিভাগের হবিগঞ্জ জেলার অন্তর্ভুক্ত। তার পিতার নাম বিরজানাথ বিশ্বাস ও মাতার নাম গুণময়ী দেবী। বাল্যকালে তিনি বানিয়াচঙ্গের হরিশ্চন্দ্র উচ্চ বিদ্যালয়ে অষ্টম শ্রেণী পর্যন্ত পড়াশোনা করেন। পিতার মৃত্যুর কারণে তার বিদ্যালাভের ইতি ঘটে।


title: রামনাথ বিশ্বাস

text: রামনাথ হবিগঞ্জের জাতীয় ভান্ডার সমিতির ম্যানেজার পদ যোগ দিয়ে কর্মজীবন শুরু করেন। জাতীয় ভান্ডার সমিতির মোটর কারখানা থাকার সুবাদে তিনি মোটর চালনা শিক্ষা করেন। এখানে থাকাকালীন তিনি সাইকেল চালনারও সুযোগ পান এবং তাতে তিনি বিশেষ পারদর্শী হয়ে ওঠেন। এরপর তিনি জাতীয় ভান্ডার সমিতির কাজ ছেড়ে অন্য একটি চাকুরীতে যোগ দেন। এই সময়েই তিনি গোপনে অনুশীলন সমিতিতে যোগদান করেন। কিন্তু তার বিপ্লবী যোগ প্রকাশ হয়ে গেলে তিনি চাকুরী থেকে বহিষ্কৃত হন। ইতিমধ্যে প্রথম বিশ্বযুদ্ধ আরম্ভ হলে তিনি যুদ্ধে যোগ দেন। বাঙালি পল্টনের সঙ্গে তিনি মেসোপটেমিয়ায় যান। ১৯২৪ সালে তিনি মালয়ে বৃটিশ নৌবাহিনীর একটি চাকরিতে যোগ দেন।


title: রামনাথ বিশ্বাস

text: রামনাথ সাইকেলে প্রথম বিশ্বযাত্রা করেন ১৯৩১ সালে। সঙ্গে এক জোড়া চটি, দু'টি চাদর ও তার সাইকেল। সাইকেলের কেরিয়ারে একটি বাক্সে সাইকেল মেরামতির সরঞ্জাম। সাইকেলের গায়ে লেখা 'রাউন্ড দ্য ওয়ার্ল্ড, হিন্দু ট্রাভেলার।' ৭ জুলাই ১৯৩১ রামনাথ সিঙ্গাপুরের কুইন স্ট্রীট থেকে এই বিশ্বযাত্রা শুরু করেন। সিঙ্গাপুরে চাকুরীরত প্রবাসী ভারতীয়রা রামনাথকে সেদিন শুভেচ্ছা জানাতে এসেছিলেন। সাইকেলে চড়ে তিনি মালয়, শ্যাম, ইন্দোচীন, চীন, কোরিয়া, জাপান হয়ে কানাডায় পৌঁছান। ১৯৩৪ সালে তিনি গ্রামে ফিরলে গ্রামবাসীরা বানিয়াচঙ্গের ঐতিহাসিক এড়ালিয়া মাঠে এক বিশাল সংবর্ধনা সভার আয়োজন করেন। উক্ত সভায় রামনাথ তার বিশ্বভ্রমণের অভিজ্ঞতা বর্ণনা করতে গিয়ে 'বানিয়াচঙ্গকে বিশ্বের বৃহত্তম গ্রাম' বলে উল্লেখ করেন।


title: রামনাথ বিশ্বাস

text: ১৯৩৪ সালে রামনাথ দ্বিতীয়বার বিশ্বযাত্রা করেন। সেবার তিনি আফগানিস্থান, পারস্য, ইরাক, সিরিয়া, লেবানন, তুরস্ক, বুলগেরিয়া, যুগোস্লাভিয়া, হাঙ্গেরী, অস্ট্রিয়া, চেকোস্লোভাকিয়া, জার্মানি, হল্যান্ড, বেলজিয়াম, ফ্রান্স হয়ে বৃটেন পৌঁছান। ইংল্যান্ড ও স্কটল্যান্ডও তিনি সাইকেলে পরিভ্রমণ করেন। এই যাত্রায় তার শরীর ভেঙে গিয়েছিল। ১৯৩৬ সালে তিনি লন্ডন থেকে জাহাজে পোর্ট সৈয়দ হয়ে মুম্বই প্রত্যাবর্তন করেন। সুস্থ হয়ে তিনি শান্তিনিকেতনে কবিগুরুর কাছে যান।


title: রামনাথ বিশ্বাস

text: রামনাথ তৃতীয়বার বিশ্বযাত্রা করেন ১৯৩৮ সালে। সেবার তিনি আফ্রিকা মহাদেশে পাড়ি দেন। মুম্বই থেকে তিনি জাহাজে মোম্বাসায় পৌঁছে সেখান থেকে সাইকেল যাত্রা শুরু করেন। তিনি কেনিয়া, উগান্ডা, নায়াসাল্যান্ড, রোডেসিয়া হয়ে দক্ষিণ আফ্রিকায় পৌঁছান। এখান থেকে তিনি মার্কিন যুক্তরাষ্ট্রে যান; কিন্তু মার্কিন যুক্তরাষ্ট্র তার ভালো লাগেনি। তিনি ১৯৪০ সালে দেশে ফিরে আসেন।


title: রামনাথ বিশ্বাস

text: ১৯৪৭ সালে দেশভাগ হলে অসমের সিলেট জেলা পূর্ব পাকিস্তানের অন্তর্ভুক্ত হয়। রামনাথ বানিয়াচঙ্গেই থেকে যান। কিন্তু তিনি তার ভ্রমণকাহিনী নিয়ে বই প্রকাশ করতে চাইলে কোন প্রকাশক এগিয়ে আসেনি। অগত্যা তিনি নিজেই পর্যটক প্রকাশনা ভবন নামে একটি প্রকাশনা সংস্থা খুলে নিজের বই প্রকাশ করতে শুরু করেন। এর পর তিনি পূর্ব পাকিস্তানের পাট চুকিয়ে দিয়ে পাকাপাকিভাবে কলকাতায় চলে যান।


title: রামনাথ বিশ্বাস

text: কলকাতায় বসবাসকালে রামনাথের ভ্রমণকাহিনী আনন্দবাজার পত্রিকায় ধারাবাহিকভাবে প্রকাশিত হত। পরে তা গ্রন্থ আকারে প্রকাশিত হয়। তার রচিত গ্রন্থের সংখ্যা তিরিশের উপর। এগুলো মধ্যে রয়েছে:


title: উইলিয়াম পোর্টারফিল্ড

text: উইলিয়াম থমাস স্টুয়ার্ট পোর্টারফিল্ড (; জন্ম: ৬ সেপ্টেম্বর, ১৯৮৪) আইরিশ ক্রিকেটার হিসেবে উত্তর আয়ারল্যান্ডের ডোনেমানা এলাকায় জন্মগ্রহণ করেন। বামহাতি ব্যাটসম্যান পোর্টারফিল্ড আয়ারল্যান্ড ক্রিকেট দলের হয়ে আন্তর্জাতিক ক্রিকেট অঙ্গনে খেলছেন। এছাড়াও তিনি আয়ারল্যান্ড দলের বর্তমান অধিনায়কের দায়িত্ব পালন করছেন। ২০০৩ সাল থেকে অনূর্ধ্ব-১৯ দলে খেলার পর ২০০৬ সাল থেকে আয়ারল্যান্ড ক্রিকেট দলে নিয়মিতভাবে অংশ নিচ্ছেন। আয়ারল্যান্ডের অনূর্ধ্ব-১৩ দল থেকে শুরু করে সকল স্তরের ক্রিকেটে তিনি অধিনায়কত্ব করেছেন তিনি।


title: উইলিয়াম পোর্টারফিল্ড

text: ৩১ জানুয়ারি, ২০০৭ তারিখে পোর্টারফিল্ড তার অভিষেক ওডিআই সেঞ্চুরি করেন। বারমুদা দলের বিপক্ষে তার অপরাজিত ১১২ রানের কল্যাণে তার দল বিজয় লাভ করে। পরবর্তী খেলায়ও তিনি অপরাজিত ১০৪ রান করেন কেনিয়া দলের বিরুদ্ধে।


title: উইলিয়াম পোর্টারফিল্ড

text: ২০০৭ সালের ক্রিকেট বিশ্বকাপের সুপার এইট পর্বে তিনি বাংলাদেশের বিপক্ষে ৮৫ রান সংগ্রহ করেন। এরফলে তার দল জয়লাভ করে ও তিনি ম্যান অব দ্য ম্যাচের পুরস্কার লাভ করেন। ২০১১ সালের ক্রিকেট বিশ্বকাপের খেলায় নেদারল্যান্ডসের বিরুদ্ধে অর্ধ-শতক করেন। ৯৮ বলে করা ৬৮ রানের ফলে তার দল নেদারল্যান্ডের বিরুদ্ধে জয় পায়।


title: উইলিয়াম পোর্টারফিল্ড

text: ২১ মার্চ, ২০১৪ তারিখে সিলেটে অনুষ্ঠিত ২০১৪ সালের আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে প্রতিপক্ষ নেদারল্যান্ডসের বিপক্ষে তিনি ৪৭ রান করে দলকে ১৮৯ রানের সম্মানজনক স্কোর দাঁড় করালেও দল জয়লাভ করাতে সক্ষম হয়নি ও সুপার টেন পর্বে প্রবেশের পূর্বেই প্রতিযোগিতা থেকে দলকে বিদায় নিতে হয়।


title: উইলিয়াম পোর্টারফিল্ড

text: ২০০৮ মৌসুমে পোর্টারফিল্ড আয়ারল্যান্ড ক্রিকেট দলে অধিনায়ক হিসেবে নিযুক্ত হন। তিনি সাবেক অধিনায়ক ট্রেন্ট জনস্টনের স্থলাভিষিক্ত হন। এ প্রসঙ্গে তিনি বলেন, "আমি ট্রেন্টের কাছ থেকে অনেক কিছু শিখেছি। তিনি তরুণ খেলোয়াড়দেরকে কাছে টেনে নিয়েছেন, তাদের ভাল-মন্দ পর্যবেক্ষণ করেছেন এবং তিনি খেলাকে কিভাবে উপভোগ করতে হয় - তার উদাহরণ সৃষ্টি করেছেন, মাঠে কিংবা মাঠের বাইরে কিভাবে প্রস্তুতি নিতে হয় তা শিখিয়েছেন। হয়তো আমি তরুণ কিন্তু অধিনায়ক হিসেবে আমার অনেক অভিজ্ঞতা রয়েছে এবং আমি তা ভালোবাসি। আমি ট্রেন্টের অধীনে সহ-অধিনায়কত্ব করেছি। তিনি মাঠের বাইরে চলে গেলে আমি সে স্থান পূরণ করতে চেষ্টা করেছি।" আয়ারল্যান্ডের আনুষ্ঠানিকভাবে অধিনায়কত্ব থাকা স্বত্ত্বেও তিনি কাউন্টিতে খেলার জন্য চলে যান। জুলাই, ২০০৮ সালে স্কটল্যান্ড এবং নিউজিল্যান্ডের বিপক্ষে একদিনের আন্তর্জাতিকে তিনি অনুপস্থিত ছিলেন। মূলতঃ গ্লুচেস্টারশায়ার দলে স্থায়ী আসন গড়তেই তাকে এ ঝুঁকি নিতে হয়েছিল। তিনি বলেন, "নিশ্চিতভাবেই তা ছিল আমার জন্য সবচেয়ে কঠিনতম মুহূর্ত ও সিদ্ধান্ত গ্রহণ ... আমি মনে করি, আমার খেলোয়াড়ী জীবনের উন্নতির লক্ষ্যেই সঠিক সিদ্ধান্ত নিয়েছিলাম।"


title: উইলিয়াম পোর্টারফিল্ড

text: ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য তাকে অধিনায়কের দায়িত্ব দিয়ে ১৫-সদস্যের চূড়ান্ত তালিকা প্রকাশ করে। ১৫ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ-পর্বে পাকিস্তানের বিপক্ষে শেষ খেলায় অংশগ্রহণ করে তার দল। খেলায় তিনি ১৩১ বলে ১০৭ রান সংগ্রহ করেন। কিন্তু তার দল ৭ উইকেটে পরাজিত হওয়ায় কোয়ার্টার ফাইনালে উঠতে ব্যর্থ হয়।


title: জাক্সটাগ্লোমেরুলার অ্যাপারেটাস

text: বৃক্কের আণুবীক্ষণিক অংশ যা নেফ্রনের কার্যাবলী নিয়ন্ত্রণ করে।বৃক্কের মেডুলার কাছাকাছি অবস্থিত বলে এরূপ নামকরণ। এটি তিনটি অংশ নিয়ে গঠিত।জাক্সটাগ্লোমেরুলার কোষ,ম্যাকুলা ডেনসা এবং এক্সট্রাগ্লোমেরুলার মেসেঞ্জিয়াল কোষ/ল্যাসিস কোষ।


title: করিমগঞ্জ

text: করিমগঞ্জ (উচ্চারণ:ˌkærɪmˈgʌnʤ) () হচ্ছে ভারতের অসম রাজ্যের করিমগঞ্জ জেলার একটি শহর। এটি হচ্ছে জেলার প্রধান শহর এবং জেলা প্রশাসনিক সদরদপ্তর।


title: করিমগঞ্জ

text: করিমগঞ্জের স্থানীয় দুটি পত্রিকা হচ্ছে


title: করিমগঞ্জ

text: করিমগঞ্জ পাঁচটি বিধানসভা কেন্দ্র নিয়ে গঠিত। সেগুলো হচ্ছে করিমগঞ্জ উত্তর, করিমগঞ্জ দক্ষিণ, বদরপুর, পাথারকান্দি এবং রাতাবাড়ি। এগুলোর সবগুলোই করিমগঞ্জ লোকসভা কেন্দ্রের অন্তর্গত।


title: রুদ্রনীল ঘোষ

text: রুদ্রনীল ঘোষ (; জন্মঃ ৬ জানুয়ারী, ১৯৭৩) একজন ভারতীয় বাংলা টেলিভিশন ও সিনেমা অভিনেতা।


title: রুদ্রনীল ঘোষ

text: তিনি কলকাতা বিশ্ববিদ্যালয়ের নরসিংহ দত্ত কলেজ থেকে স্নাতক করেন।


title: রুদ্রনীল ঘোষ

text: ২০১১ সালের ৩০ মে, রুদ্রনীল তার সহকর্মী "'পরমব্রত চট্টোপাধ্যায়"' এর সাথে প্রযোজনার উদ্দেশ্যে যৌথভাবে "'ওয়ার্কশপ"' নামের একটি প্রযোজনা সংগঠন প্রতিষ্ঠা করেন। এই প্রতিষ্ঠানটি স্থাপনে সহযোগিতা করেন সম্বন্ধ গ্রুপের দিপক সাহা


title: রুদ্রনীল ঘোষ

text: ! colspan="3" style="background: #DAA520;" | BFJA Awards


title: বিলাদ আল-শাম

text: বিলাদ আল-শাম (আরবি بلاد الشام, ইংরেজি "country of Syria") হল রাশিদুন, উমাইয়া ও পরবর্তীতে আব্বাসীয় খিলাফতের সময়কার একটি প্রদেশ। সপ্তম শতাব্দীর মধ্যভাগে ইয়ারমুকের যুদ্ধের পর এটি মুসলিমদের হস্তগত হয়। পূর্বে এই অঞ্চল বাইজেন্টাইন সাম্রাজ্যের অন্তর্ভুক্ত ছিল।


title: বিলাদ আল-শাম

text: রাশিদুন আমলের বিজয় অভিযানের সময় এই অঞ্চলে প্রধানত স্থানীয় আরামায়িকভাষী মনোফিসিট কৃষিজীবী খ্রিষ্টান (মারডাইটস ও বাইজেন্টাইন মেলকাইটস খ্রিষ্টানদের মত), গাসানীয় ও নাবাতীয় আরব এবং কিছু সংখ্যক সংখ্যালঘু ইহুদি, সামারিটান ও ইসমায়েলি ইটুরিয়ান বসবাস করত।


title: বিলাদ আল-শাম

text: মুসলিম বিজয়ের পরবর্তী ২০ বছর সিরিয়া বনু উমাইয়া গোত্রের সাহাবি মুয়াবিয়া ইবনে আবু সুফিয়ান কর্তৃক শাসিত হয়। তিনি এই প্রদেশে তার পারিবারিক ক্ষমতার ভিত্তি গড়ে তোলেন। তিনি প্রথম ফিতনার সময় বিজয়ী হন এবং উমাইয়া খিলাফত প্রতিষ্ঠা করেন। উমাইয়া শাসনামলে আল-শাম পাঁচটি জান্দ বা সামরিক জেলায় বিভক্ত করা হয়। এগুলো হল জান্দ দামেস্ক, জান্দ হিমস, জান্দ ফিলাস্তিন ও জান্দ আল-উরদুন। পরবর্তীতে জান্দ হিমসের অংশ থেকে জান্দ কিননাসরিন গঠন করা হয়। উমাইয়া খিলাফতের অধীনে দামেস্ক ইসলামী খিলাফতের রাজধানী হয়ে উঠে এবং সিরিয়া খিলাফতের মূল প্রদেশে পরিণত হয়। সিরিয়ান সেনাবাহিনী "আহল আল-শাম" উমাইয়া শাসনের মূল স্তম্ভ গঠন করে।


title: বিলাদ আল-শাম

text: আব্বাসীয় খিলাফতের অধীনে সিরিয়া কম গুরুত্বপূর্ণ হয়ে উঠে। ৭৫০ সালে আব্বাসীয়রা উমাইয়াদের উত্তরসূরি হয়। আব্বাসীয়রা প্রথমে রাজধানী ইরাকের কুফা এবং পরবর্তীতে বাগদাদ ও সামারায় স্থানান্তরিত করে। এগুলো এসময় সবচেয়ে গুরুত্বপূর্ণ প্রদেশে পরিণত হয়। আব্বাসীয় আমলে ক্ষমতায় আরোহণ করা ইরানি ও তুর্কি শক্তিগুলোর সাথে আরব সিরিয়ানরা একই কাতারে চলে আসে। একে সাংস্কৃতিক দিক থেকে আন্দোলন বলে ধরা যায়। হারুনুর রশিদের (শাসন ৭৮৬ – ৮০৯) সময় প্রদেশের উত্তর অংশ নতুন জান্দ গঠনের জন্য বিচ্ছিন্ন করা হয় এবং একে আল-আওয়াসিম নাম দেয়া হয়। এটি বাইজেন্টাইন আক্রমণ প্রতিরোধ করার দ্বিতীয় রেখা হিসেবে কাজ করে। এই অঞ্চলটি মূল যুদ্ধক্ষেত্রের পেছনে ছিল।


title: বিলাদ আল-শাম

text: ৮৭৮ থেকে ৯০৫ খ্রিষ্টাব্দ পর্যন্ত সিরিয়া মিশরের তুলুনি শাসনের অধীন ছিল। এর কিছুকাল পরই আব্বাসীয়রা এই অঞ্চলে পুনরায় আধিপত্য প্রতিষ্ঠা করে। ৯৪০ খ্রিষ্টাব্দ পর্যন্ত এই আধিপত্য বজায় ছিল। এসময় প্রদেশটি উত্তরে আলেপ্পো আমিরাতের হামদানি রাজবংশ ও দক্ষিণে মিশরে আধিপত্য স্থাপনকারী ইখশিদি রাজবংশের মধ্যে ভাগ হয়ে যায়। ৯৬০ এর দশকে সিরিয়ার উত্তরাঞ্চলের অধিকাংশ এলাকা বাইজেন্টাইন সম্রাট দ্বিতীয় নিকেফোরস ফোকাস দখল করে নেন এবং আলেপ্পো বাইজেন্টাইন করদ রাজ্যে পরিণত হয়। ৯৬৯ খ্রিষ্টাব্দে বিজয় হওয়ার পর দক্ষিণ অংশ ফাতেমীয় খিলাফতের অধীন হয়ে পড়ে। মামলুকরা উত্তর ও দক্ষিণ অংশে বিভক্ত হয়ে পড়া সিরিয়া ১৩ শতকে জয় করে।


title: বিলাদ আল-শাম

text: শব্দগত দিক থেকে “বাম হাতের ভূমি” বোঝানো হয়। হেজাজ থেকে পূর্ব দিকে মুখ করে দাঁড়ালে এই অঞ্চল বামদিকে পড়ে বিধায় এমন নাম হয়েছে। অনুরূপভাবে ইয়েমেন দ্বারা “ডান হাতের ভূমি” বোঝানো হয়। আরবি "শিন – হামজা – মিম" ش ء م ধ্বনি থেকে এর উদ্ভব। তবে এর সাথে নবী নূহ (আ) এর ছেলে সামের কোনো সম্পর্ক নেই, এর উদ্ভব ভিন্ন ধ্বনি থেকে হয়েছে।


title: বিলাদ আল-শাম

text: বিলাদ আল-শাম সমগ্র শাম বা বৃহত্তর সিরিয়া অঞ্চল বোঝাতে ব্যবহৃত করা যায়। এই অঞ্চলকে কখনো কখনো দীর্ঘদিন ধরে আঞ্চলিক কেন্দ্র দামেস্ক শাসিত এলাকা হিসেবে দেখা হয়। বস্তুত আরবি শব্দ আল-শাম الشام দামেস্ক বোঝাতে ব্যবহার করা যায়।


title: দুর্যোগ

text: দূর্যোগ বা দুর্যোগ হচ্ছে প্রাকৃতিক অথবা মানব সৃষ্ট ক্ষতিকর দূর্ঘটনাবিশেষ। এরফলে বাহ্যিকভাবে ক্ষতিসাধন, জীবনহানি কিংবা পরিবেশগতভাবে ব্যাপক পরিবর্তন দেখা দেয়। দূর্যোগ বিভিন্নভাবে ও বিভিন্ন ধরনের হতে পারে। তবে অধিকাংশ দূর্যোগই প্রকৃতির তাণ্ডবলীলায় সংঘটিত হয়। ভূমিকম্প, ঝড়, বন্যা, অগ্নিকাণ্ড, বিস্ফোরণ ইত্যাদি বিভিন্ন বিষয়ের মাধ্যমে ঘটতে পারে। মানুষের জীবনহানিসহ সহায়-সম্পত্তি, ঘর-বাড়ী ধ্বংস, জমির ফসল নষ্ট হবার ফলে ব্যক্তির অর্থনৈতিক ও সামাজিক জীবনধারা, সাংস্কৃতিক পরিমণ্ডলে এর প্রভাব পড়ে মারাত্মকভাবে। দূর্যোগের ফলে অনেক সময় ব্যক্তির মানসিক দৃষ্টিভঙ্গীরও পরিবর্তন হয়ে যেতে পারে।


title: দুর্যোগ

text: উন্নয়নশীল দেশগুলোই মূলতঃ দূর্যোগের প্রধান শিকারের পরিণত হচ্ছে। ৯৫ শতাংশেরও অধিক মৃত্যু উন্নয়নশীল দেশে দূর্যোগের মাধ্যমে সংঘটিত হয়। শিল্পোন্নত দেশের মোট দেশজ উৎপাদন বা জিডিপি’র প্রায় ২০ গুণ বেশি প্রাকৃতিক দূর্যোগে ক্ষতি হয় উন্নয়নশীল দেশসমূহে।


title: দুর্যোগ

text: দূর্যোগ এর ইংরেজী শব্দ ডায়জেস্টার। এ শব্দটি প্রাচীন ইতালীয় ডায়জেস্ত্রো থেকে মধ্যযুগের ফরাসী ডেজাস্ত্রে থেকে উদ্ভূত হয়েছে। গ্রীক শব্দের শাখা ডায়জেস্টার এর অর্থ দাঁড়ায় মন্দ তারা যা জ্যোতিষশাস্ত্রে গ্রহের অসহযোগিতামূলক অবস্থানকে ব্যাখ্যা করে।


title: দুর্যোগ

text: গবেষকগণ দূর্যোগ নিয়ে শতাব্দীকাল ধরে অধ্যয়ন চালিয়ে গেছেন। চল্লিশ বছরেরও বেশি সময় ধরে গবেষণা করে যাচ্ছেন। অধ্যয়নে একটি সাধারণ বিষয় হিসেবে মানুষের সৃষ্ট কর্মকাণ্ডেই দূর্যোগের প্রতিফলন ঘটেছে বেশী। মানুষ দূর্যোগ ব্যবস্থাপনায় যথাযথ পদক্ষেপ গ্রহণ করতে পারেনি। তারা এ সকল দূর্যোগকে মোকাবেলা করতে ব্যর্থ হয়েছে। ক্ষতিকর বিষয়াবলী নিয়মিত আকার ধারণ করে "প্রাকৃতিক" কিংবা "মনুষ্য-সৃষ্ট" - এ দুইভাগে বিভক্ত হয়ে পড়ে। অনেক সময় জটিল আকারের দূর্যোগগুলো কোন কারণ ছাড়াই সৃষ্ট হয় ও তা উন্নয়নশীল দেশসমূহে প্রায়শঃই দেখা যায়। সাধারণ দূর্যোগও অনেক সময় ধীরে ধীরে বৃহৎ আকার ধারণ করে ব্যাপক ক্ষতির কারণ হয়ে দাঁড়ায়। যেমন: ভূমিকম্পের ফলে সুনামি’র কারণ হয়ে দাঁড়ায় ও উপকূলীয় এলাকায় বন্যার সৃষ্টি করে।


title: লোফুরা

text: লোফুরা (লাতিন ভাষা: Lophura) হচ্ছে Phasianidae পরিবারের একটি গণের নাম, যা মথুর ও আগুনপুচ্ছিদের নিয়ে গঠিত।এরা গোলাকার ডানার ভূচর পাখি; ৫ম ও ৬ষ্ঠ প্রান্ত পালক দীর্ঘতম, ১মটি ছোট, ২য়টি ৯ম বা ১০ম টির সমান; লেজ চাপা, পুরুষপাখির লেজের পালক প্রশস্ত ও কাস্তের মত বাঁকা; ঠোঁট মাঝারি আকারের, শক্তিশালী; পালকহীন উন্মুুক্ত মুখের ত্বকে উজ্জ্বল রঙ; পুরুষপাখির পায়ের পিছনে গজালের মত খাড়া নখর, কোন কোন প্রজাতির স্ত্রীপাখির পায়েও তা আছে; পুরুষ ও স্ত্রীপাখির চেহারায় অনেক পার্থক্য আছে। এই গণে ১২ টি প্রজাতি এবং কতিপয় উপপ্রজাতি রয়েছে।"Lophura hatinhensis" এবং "Lophura hoogerwerfi" মাঝে মাঝে উপপ্রজাতি হিসেবে বিবেচনা করা হয়। এই দুটি বাদে এই গণে বাকি থাকে ১০টি প্রজাতি। অন্য উপ-প্রজাতিগুলোকে মাঝে মাঝে দূরের প্রজাতি হিসেবে বিবেচনা করা হয়।


title: জহুর আহমেদ চৌধুরী স্টেডিয়ামে আন্তর্জাতিক ক্রিকেট সেঞ্চুরির তালিকা

text: জহুর আহমেদ চৌধুরী স্টেডিয়াম আইসিসি অনুমোদিত টেস্ট প্লেয়িং আন্তর্জাতিক ক্রিকেট মাঠসমূহের একটি। সাবেক শ্রমমন্ত্রী জহুর আহমেদ চৌধুরীর নাম অনুসারে এ স্টেডিয়ামের নামকরণ করা হয়েছে। এটি বীরশ্রেষ্ঠ শহীদ রুহুল আমিন স্টেডিয়াম হিসেবে পূর্বে পরিচিত ছিল। চট্টগ্রাম বিভাগীয় স্টেডিয়াম হিসেবেও এ স্টেডিয়ামটির পরিচিতি রয়েছে। বাংলাদেশের এই মাঠে ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপ হয়েছে। ঐ বিশ্বকাপের উদ্যেশেই সংস্কার করা হয়েছিল এই মাঠটি। স্টেডিয়ামটি জানুয়ারি ২০০৬ এ পূর্ণ আন্তর্জাতিক মর্যাদা পায়। ২৭ ফেব্রুয়ারি, ২০০৬ তারিখে সফরকারী শ্রীলঙ্কা ক্রিকেট দলের বিপক্ষে বাংলাদেশ ক্রিকেট দলের টেস্ট খেলার মাধ্যমে এ মাঠের টেস্ট অভিষেক ঘটে। বাংলাদেশের দক্ষিণ-পূর্বাংশের বন্দর নগরী চট্টগ্রামের সাগরিকায় এটি অবস্থিত। স্টেডিয়ামটির পাশেই রয়েছে বঙ্গোপসাগর। ২০১১ ক্রিকেট বিশ্বকাপে এই মাঠে গ্রুপ-পর্বের দুইটি খেলা অনুষ্ঠিত হয়। ২০,০০০ দর্শক ধারণ ক্ষমতাসম্পন্ন এ স্টেডিয়ামটি ২০১৪ সালে অনুষ্ঠিতব্য আইসিসি বিশ্ব টুয়েন্টি২০ প্রতিযোগিতার অন্যতম প্রধান ক্রিকেট মাঠ। উদ্বোধনের পর থেকে ৮ ফেব্রুয়ারি, ২০১৪ তারিখ পর্যন্ত বিশ্বের বিভিন্ন দেশের ক্রিকেটারগণ সর্বমোট ২৪টি টেস্ট সেঞ্চুরি এবং ৫টি ওডিআই সেঞ্চুরি হাঁকান।নিম্নবর্ণিত তালিকায় জহুর আহমেদ চৌধুরী স্টেডিয়ামে সংঘটিত টেস্ট সেঞ্চুরিগুলো তুলে ধরা হয়েছে (টেস্ট#২১১৭; ৮ ফেব্রুয়ারি, ২০১৪):


text: নিম্নবর্ণিত তালিকায় জহুর আহমেদ চৌধুরী স্টেডিয়ামে সংঘটিত একদিনের আন্তর্জাতিকের সেঞ্চুরিগুলো তুলে ধরা হয়েছে (৮ ফেব্রুয়ারি, ২০১৪ তারিখ পর্যন্ত):


title: কাঠমৌর

text: কাঠমৌর (ইংরেজিঃPeacock-pheasant ) হচ্ছে পাখিদের Phasianidae পরিবারের একটি গণের (Polyplectron) নাম এবং আটটি প্রজাতি নিয়ে এই গণটি গঠিত। এরা  পাতি মথুরার ("Phasianus colchicus")  মত‌ই ভূচর পাখি; কিছুটা ধূসর বা ধূসর-বাদামি বা পীতাভ পালকসজ্জা; ডানার ৬ষ্ঠ প্রান্ত পালক দীর্ঘতম, ১মটি অতি ছোট, ২য়টি ১০মটির চেয়ে ছোট; ডানা ও লেজের প্রান্তে পীত বর্ণের চক্র; ক্রমান্বয়ে ছোট থেকে বড় ২০-২৪ টি পালকের লেজ, গোলাকার, প্রসারিত করলে পাখার মত দেখায়; মুখের পাশ পালকহীন; নখরসহ মধ্যম আঙুলের চেয়ে পা লম্বা; পুরুষপাখির পায়ের পিছনে গজালের মত খাড়া নখর; পুরুষ ও স্ত্রীপাখির চেহারা ও আকার ভিন্ন।


title: কাঠমৌর

text: পৃথিবীতে ৮ প্রজাতি, বাংলাদেশে ১ প্রজাতি


title: অনন্যা চট্টোপাধ্যায়

text: অনন্যা চট্টোপাধ্যায় একজন বাংলা সিনেমার অভিনেত্রী, যিনি তার জাতীয় চলচ্চিত্র পুরস্কার জয়ী “আবহমান” নামক সিনেমায় অভিনয়ের জন্য পরিচিত। তিনি তার ক্যারিয়ার শুরু করেন একজন টেলিভিশন অভিনেত্রী হিসেবে। তিনি বহু টেলিভিশন সিরিয়াল, সিনেমায় অভিনয় করেন, যার মধ্যে তিনটি পরিচালক “অঞ্জন দত্ত”। তিনি “আবহমান” সিনেমায় একজন বিবাহিত পরিচালকের স্ত্রী হিসেবে অভিনয় করে, জাতীয় পুরস্কার জিতেন। এই ছবি পরিচালক ছিলেন “ঋতুপর্ণ ঘোষ”।


title: অনন্যা চট্টোপাধ্যায়

text: তিনি কলকাতায় জন্মগ্রহণ এবং বেড়ে উঠেন, তার শিক্ষাজীবন শুরু হয় জি.ডি. বির্লা শিক্ষা কেন্দ্রে (G.D.Birla Centre For Education)। তিনি কলকাতা বিশ্ববিদ্যালয়ের অধীনে স্বীকৃতিপ্রাপ্ত মহিলা কলেজ “জোগামায়া দেবী কলেজ” থেকে জীববিদ্যায় পড়ালেখা করেন।


title: অনন্যা চট্টোপাধ্যায়

text: অনন্যা চট্টোপাধ্যায় যখন টেলিভিশনে অভিনয়ের মাধ্যমে তার অভিনয় জীবন শুরু করেন, তখন তিনি মমতা শঙ্করের নৃত্য প্রতিষ্ঠানের একজন ছাত্রী ছিলেন। তার প্রথম টেলিভিশন সিরিয়াল “দিন প্রতিদিন”। তিনি এই সিরিয়ালে “রুদ্রনীল ঘোষ’র বিপরীতে অভিনয় করেন। তার থেকে তিনি বহু টেলিভিশন সিরিয়াল নাটক যেমনঃ তিথির অতিথি, আলেয়া এবং অনন্যা তে অভিনয় করেন। যদিও তার অভিনয়ে কোন প্রাতিষ্ঠানিক শিক্ষা নেই তবুও তার অভিনয় অনেক প্রসংশিত হয়, এবং তার অতিপরিচিতি লাভ করে। এর পরপরই তিনি অনেক টেলিফিল্মে অভিনয় করেন, যার তিনটি টেলিফিল্মের কন্ঠশিল্পী-পরিচালক ছিলেন “অঞ্জন দত্ত”। এই তিনটি টেলিফিল্ম হলঃ জন জনি জনার্দন,এক দিন দার্জিলিং এবং আমার বাবা। তিনি “অঞ্জন দত্ত” পরিচালিত “ব্যোমকেশ বক্সী”র গোয়েন্দা সিনেমা “আদিম রিপু” তেও অভিনয় করেন। এর পরপরই তিনি তার সিনেমায় অভিষেক করেন “বসু চট্টোধ্যায়”-এর “টক ঝাল মিষ্টি”। তারপর তিনি অভিনয় করেন “শরণ দত্ত’ এর থ্রিলার সিনেমা “রাত বারোটা পাঁচ” (২০০৫)। “মৈনাক ভৌমিক” এর কৌতুক সিনেমা “আমরা (২০০৬)” এ কাজ করার পর তিনি তার পরবর্তী গুরুত্বপূর্ণ সিনেমা “অগ্নিদেব চট্টোপাধ্যায়” পরিচালিত প্রথম সিনেমা “প্রভু নষ্ট হয়ে যায়” (Lord, Let the Devil Steal My Soul) সিনেমাতে অভিনয় করেন। যার প্রিমিয়াম শো হয় ১৩তম “কলকাতা ফিল্ম ফেস্টিভ্যালে” (Kolkata Film Festival)।


title: অনন্যা চট্টোপাধ্যায়

text:
২০০৯ সালে, সুমন ঘোষের “দ্বন্দ্ব” ছবিতে তিনি বর্ষীয়ান সিনেমা অভিনেতা “সৌমিত্র চট্টোপাধ্যায়ের” বিপরীতে অভিনয় করে তার অভিনয় পেশার ভিত্তি আরো পাকা করেন। তারপর আনুপ সেনগুপ্তের “মামা ভাগ্নে (২০০৯)” অভিয়নয় করে, যে সিনেমায় তার অভিনয় "stellar" হিসেবে বিবেচিত হয়। যাহোক “ঋতুপর্ণ ঘোষ” এর “আবহমান (২০০৯)”, যা মুক্তি পায় ২০১০ সালে। তিনি তাকে একজন স্বনামধন্য অভিনেত্রী হিসেবে প্রতিষ্ঠা করেন এবং তিনি সেরা অভিনেত্রী হিসেবে “জাতীয় পুরস্কার” অর্জন করেন। যা তার প্রাপ্ত প্রথম সম্মান। ২০১২ সালে “কমলেশ্বর মুখোপাধ্যায়” পরিচালিত “মেঘে ঢাকা তারা” বাংলা সিনেমায় তিনি নীলকান্ত বাগচীর স্ত্রী দুর্গা হিসেবে অভিনয় করেন।
তিনি “জি বাংলা” টেলিভিশন চ্যানেলে বিখ্যাত বাংলা সিরিয়াল “সুবর্ণলতায়” প্রধান চরিত্রে অভিনয় করেন।


title: শের-ই-বাংলা ক্রিকেট স্টেডিয়ামে আন্তর্জাতিক ক্রিকেট সেঞ্চুরির তালিকা

text: শের-ই-বাংলা ক্রিকেট স্টেডিয়াম বাংলাদেশের ঢাকা জেলার মিরপুর থানায় অবস্থিত একটি আন্তর্জাতিকমানের ক্রিকেট স্টেডিয়াম। বিখ্যাত রাজনীতিবিদ এ কে ফজলুল হককে ভূষিত পদবী "শের-ই-বাংলা" (বাংলার বাঘ) অনুসরণপূর্বক এ স্টেডিয়ামের নামকরণ করা হয়েছে। উদ্বোধনের পর থেকে ১৯ এপ্রিল, ২০১৫ তারিখ পর্যন্ত বিশ্বের বিভিন্ন দেশের ক্রিকেটারগণ ২৫টি টেস্ট সেঞ্চুরি ও ৪০টি একদিনের আন্তর্জাতিকে সেঞ্চুরি করার গৌরব অর্জন করেন।নিম্নবর্ণিত তালিকায় শের-ই-বাংলা ক্রিকেট স্টেডিয়ামে সংঘটিত টেস্ট সেঞ্চুরিগুলো তুলে ধরা হয়েছে (টেস্ট#২১১৬; ৪ ফেব্রুয়ারি, ২০১৪):


text: নিম্নবর্ণিত তালিকায় শের-ই-বাংলা ক্রিকেট স্টেডিয়ামে সংঘটিত একদিনের আন্তর্জাতিকের সেঞ্চুরিগুলো তুলে ধরা হয়েছে (ওডিআই#৩৬৪৮; ১৯ এপ্রিল, ২০১৫ তারিখ পর্যন্ত):


title: অদিতি মহসিন

text: অদিতি মহসিন (; জন্ম: ঢাকা) হলেন একজন বাংলাদেশী জনপ্রিয় সঙ্গীত শিল্পী। তিনি মূলত একজন সুমধুর কণ্ঠী রবীন্দ্র সঙ্গীত শিল্পী। অদিতি হলেন তাদের মধ্যে একজন যারা দেশের তরুণ প্রজন্মের মাঝে রবীন্দ্রনাথ ঠাকুরের গান রবীন্দ্র সঙ্গীত জনপ্রিয়করণের জন্য জীবন উৎসর্গ করেছেন। প্রতিভাবান এই রবীন্দ্র সঙ্গীত শিল্পী বাংলাদেশ এবং ভারত উভয় দেশের সঙ্গীত প্রেমীদের কাছে ব্যাপক জনপ্রিয়তা লাভ করেছেন এবং প্রশংসিত হয়েছেন। তিনি তার শ্রেষ্ঠত্বের প্রমাণ দেশে এবং বিদেশে অনেক অনুষ্ঠানের মাধ্যমে রেখেছেন। তার স্বাতন্ত্র্যসূচক শৈলী কণ্ঠের জন্য অদিতি মহসিন ইতোমধ্যে ঠাকুরের ভক্তদের মধ্যে নিজেকে অন্যতম একটি জায়গায় অধিষ্ঠিত করেছেন। রবীন্দ্রনাথ ঠাকুরের ৭০ তম মৃত্যু বার্ষিকীতে অদিতি দেশে তার জীবন, কাজ এবং ঠাকুর-অনুশীলনসহ বিভিন্ন বিষয় সম্পর্কে কথা বলেন। সম্প্রতি অদিতির ৯ম একক এ্যালবাম “মম রুপে বেশে” মুক্তি দেওয়া হয়েছে। এ্যালবামটি এসেছে বেঙ্গল ফাউন্ডেশনের ব্যানারে এবং এতে ১০টি গান রয়েছে।


title: অদিতি মহসিন

text: অদিতি মহসিন বাংলাদেশের ঢাকা শহরে রবীন্দ্রনাথ ঠাকুরের সঙ্গীত ও সাহিত্যের প্রতি অত্যন্ত অনুরাগী একটি পরিবারে জন্মগ্রহণ করেন। তার মা শৈশবে তার মধ্যে সঙ্গীতের উৎসাহ সৃষ্টি করেন এবং বুলবুল একাডেমী অব ফাইন আর্টসে (বিএএফএ) তাকে ভর্তি করান। বিএএফএ থেকে রবীন্দ্র সঙ্গীত এ তার ডিপ্লোমা প্রাপ্তির পর বাংলাদেশের প্রখ্যাত রবীন্দ্র সঙ্গীত শিল্পী সাদি মোহাম্মাদের অধীনে তিনি সঙ্গীত প্রশিক্ষণ অব্যাহত রাখেন। ১৯৯২ সালে অদিতি শান্তিনিকেতনের বিশ্বভারতী বিশ্ববিদ্যালয় থেকে সঙ্গীত অধ্যয়নের জন্য ভারত সরকার তাকে পাণ্ডিত্য পুরস্কারে ভূষিত করে। সেখানে তিনি রবীন্দ্র সঙ্গীতের অন্যতম পণ্ডিত কণিকা বন্দোপাধ্যায় এবং নীলিমা সেনের কাছ থেকে প্রশিক্ষণ গ্রহণের সুযোগ পান। শান্তিনিকেতন থেকে তিনি "ব্যাচেলর অব মিউজিক" এবং "মাস্টার অব মিউজিক" উভয় পরীক্ষায় প্রথম শ্রেণীতে উত্তীর্ণ হন।


title: অদিতি মহসিন

text: অদিতির শান্তিনিকেতনের বিশ্বভারতী বিশ্ববিদ্যালয়ে থাকাকালীন ছিল তার সঙ্গীত জীবনের অন্যতম সফল অধ্যায় এবং এটিই তাকে গায়িকা হিসাবে কর্মজীবনে প্রতিষ্ঠা করতে সাহায্য করেছিল। তিনি তার কণ্ঠের উন্নতিকল্পে স্বস্তিকা মুখোপাধ্যায়ের কাছ থেকে আরও ছয় মাসের পৃথক প্রশিক্ষণ এবং সঙ্গীত বিষয়ে বিবিধ জ্ঞান লাভ করেন।


title: অদিতি মহসিন

text: অদিতি মহসিন একজন নিয়মিত সঙ্গীত শিল্পী। প্লে-ব্যাক গায়িকা হিসেবে রবীন্দ্র সঙ্গীত রেকর্ডিংয়ে তার অসাধারণ নৈপূণ্য রয়েছে। তার প্রথম রেকর্ডিং ছিল বেঙ্গল ফাউন্ডেশন এর আমার মন চেয়ে রয় শিরোনামের একটি সিডি ও ক্যাসেট। এই এ্যালবামটি ২০০৩ সালে মুক্তি পায়। তার দ্বিতীয় এ্যালবাম ছিল শারদ প্রাতে শিরোনামে। এটি ভারতের কলকাতার প্রাইম মিউজিক এর ব্যানারে ২০০৪ সালে মুক্তিলাভ করে। অদিতি বাংলাদেশ টেলিভিশন, বাংলাদেশ বেতার, এবং অন্যান্য প্রাইভেট স্যাটেলাইট চ্যানেলসমূহ যেমন: এনটিভি, মাছরাঙ্গা টিভি, এসএ টিভি, তারা মিউজিক ইত্যাদি চ্যানেলের একজন নিয়মিত শিল্পী। তিনি ডঃ নওজেশ আহমেদের ফটোগ্রাফের উপর ভিত্তি করে রবীন্দ্রনাথ ঠাকুর এর উপর নির্মিত একটি তথ্যচিত্রে ছিন্নপত্র নামক গান গেয়েছিলেন। সর্বশেষ ২০১৩ সালে তার মুক্তিপ্রাপ্ত এ্যালবাম ছিল বর্ষণমুখর রাতে ফাগুন সমীরণে। তার অসাধারণ সুমধুর কণ্ঠের জন্য তিনি বাংলাদেশ এবং ভারত উভয় দেশের রবীন্দ্রপ্রেমী শ্রোতাদের কাছে খুবই জনপ্রিয়।


title: অদিতি মহসিন

text: অদিতি বিশ্বব্যাপী সঙ্গীত পরিবেশনে বিশেষ খ্যাতি অর্জন করেছেন; যেমন: মার্কিন যুক্তরাষ্ট্র, যুক্তরাজ্য, কানাডা, সংযুক্ত আরব আমিরাত, চীন, ইন্দোনেশিয়া এবং ভারত সহ বিশ্বের অন্যান্য প্রবাসী বাংলাভাষী বসবাসরত দেশসমূহে। তিনি ২০০০ সাল থেকে "ছায়ানট" এর একজন সিনিয়র শিক্ষক হিসেবে দায়িত্ব পালন করছেন।


title: অদিতি মহসিন

text: অদিতি জাতীয় রবীন্দ্র সঙ্গীত সম্মেলন পরিষদ ঢাকা সিটি কমিটির সেক্রেটারির দায়িত্বে আছেন। এছাড়াও তিনি "বাংলাদেশ রবীন্দ্র সঙ্গীত শিল্পী সংস্থা" এর একজন অন্যতম সদস্য।অদিতি মহসিন তার সঙ্গীত জীবনে বহু পুরস্কার লাভ করেছেন; এর মধ্যে উল্লেখযোগ্য হল বিশ্বভারতী বিশ্ববিদ্যালয় থেকে সঙ্গীতে ব্যাচেলর প্রথম স্থান অর্জনের জন্য "দেবব্রত স্মৃতি পুরস্কার" এবং ২০০৪ সালে সঙ্গীতের জন্য "অনন্য শীর্ষ দশ" (অনন্য ১০ জন শীর্ষ গায়িকা বাংলাদেশ)। এছাড়াও সেরা রবীন্দ্র সঙ্গীত গায়িকা হিসেবে ২০০৬ সালে "সিটিসেল চ্যানেল-আই সঙ্গীত পুরস্কার" লাভ করেন।


title: ২০১২-১৩ ওয়েস্ট ইন্ডিজ ক্রিকেট দলের বাংলাদেশ সফর

text: ওয়েস্ট ইন্ডিজ ক্রিকেট দল ৯ নভেম্বর, ২০১২ তারিখ থেকে ১১ ডিসেম্বর, ২০১২ তারিখ পর্যন্ত বাংলাদেশ সফর করে। সফরে দলটি দু’টি টুয়েন্টি২০ আন্তর্জাতিক, দু’টি টেস্ট ম্যাচ এবং পাঁচটি একদিনের আন্তর্জাতিক ক্রিকেট খেলায় বাংলাদেশ জাতীয় ক্রিকেট দলের মুখোমুখি হয়। টেস্ট সিরিজের ২য় টেস্টটি প্রথমবারের মতো খুলনার শেখ আবু নাসের স্টেডিয়ামে অনুষ্ঠিত হয়। ঢাকার শের-ই-বাংলা ক্রিকেট স্টেডিয়ামে অনুষ্ঠিত ১ম টেস্টে ওয়েস্ট ইন্ডিয়ান ব্যাটসম্যান ক্রিস গেইল টেস্ট ক্রিকেটের ইতিহাসে প্রথম ক্রিকেটার হিসেবে প্রথম বলেই ছক্কা হাঁকান।


text: সবগুলো খেলা নিম্নবর্ণিত তিনটি মাঠে অনুষ্ঠিত হয়:ইএসপিএন ওয়াচইএসপিএন অ্যাপ্লিকেশনের মাধ্যমে ওয়েবকাস্টে চ্যানেল নাইনের সম্প্রচার করে। এছাড়াও, তারা চাহিদার প্রেক্ষিতে পূণঃপ্রচারের ব্যবস্থা রেখেছিল।


title: ন্যাথানিয়েল ব্র্যাসি হ্যালহেড

text:
ন্যাথানিয়েল ব্র্যাসি হ্যালহেড (জন্ম: ২৫শে মে, ১৭৫১-মৃত্যু: ১৮ই ফেব্রুয়ারি, ১৮৩০) বা হালেদ ছিলেন একজন ইংরেজ প্রাচ্যবিদ ও বৈয়াকরণ। ১৭৫১ সালের ২৫ মে লন্ডনের এক উচ্চ মদ্যবিত্ত পরিবারে তার জন্ম। তিনিই প্রথম বৈয়াকরণ যিনি বাংলা ব্যাকরণ রচনায় উদাহরণের ক্ষেত্রে বাংলা পাঠ ও বাংলা লিপি ব্যবহার করেন। তাঁর ব্যাকরণেই সর্বপ্রথম বাংলা অক্ষরের প্রকাশ ঘটে। বাংলা ভাষার প্রথম মুদ্রিত ব্যাকরণ "‘ভোকাবুলারিও’" "(Vocabulario em idioma Bengalla e Portuguez)" পর্তুগীজ ভাষায় রচিত (লিসবন, ১৭৪৩) হয়, কিন্ তু হ্যালহেডের ব্যাকরণ ইংরেজিতে রচিত এবং এতে বাংলায় প্রচুর উদাহরণ, উদ্ধৃতি ইত্যাদি দেওয়া হয়েছে। তবে হ্যালহেডের একটা দুর্বলতা ছিল এই যে, তিনি বাঙলা ব্যাকরণ ভাষা ভাল করে না জেনেই বাঙলা ব্যাকরণ রচনা করেছিলেন। তাঁর প্রচেষ্টায় সুদূরপ্রসারী কোনো ফল দেখা যায় নি, যদিও তাঁর মাধ্যমেই বাঙলা ব্যাকরণ আধুনিকতার দিকে এগিয়ে থাকে।তবে তিনি শেরিডনের সাথে যৌথ প্রচেষ্টায় The Love Epistles of Aristaenetus শীর্ষক যে গ্রণ্থটি গ্রীক ভাষা থেকে ইংরেজী-তে অনুবাদ করেন তা তাকে সফলতা এবং সুনাম এনে দেয়। ১৮৩০ সালের ১৮ই ফেব্রুয়ারি তিনি মারা যান।
নাথানিয়েল হ্যালহেড ২৫ মে ১৭৫১সালে উইলিয়াম হ্যালহেড বণিক পরিবারে জন্মগ্রহণ করেন। তাঁর মা ফ্রান্সেস ছিলেন Leominster এর এমপি মৃত John Caswell এর কন্যা। নাথানিয়েল সাত বছর বয়স থেকে সতের বছর বয়স পর্যন্ত Harrow School গিয়েছিলেন।
Excerpts of his notes on some Persian translations of Sanskrit texts were published by Hindley under the title "Antient Indian Literature Illustrative of the Researches of the Asiatick Society, established in Bengal" *


title: জগৎকান্ত শীল

text: জগৎকান্ত শীল (১৯০৩ - ১৯৬৯) একজন প্রখ্যাত বাঙালী বক্সার ও ক্রীড়াবিদ । ফুটবল, হকি, ক্রিকেট, টেনিস, সাঁতার, দূরপাল্লার দৌড় ইত্যাদিতে জগৎকান্ত সমানভাবে যোগদান করেছিলেন । কিন্তু বক্সিং-এ তাঁর অবদান অনস্বীকার্য । ১৯৪৮ গ্রীষ্মকালীন অলিম্পিক এবং ১৯৫২ গ্রীষ্মকালীন অলিম্পিকে ভারতীয় বক্সিং দলের বিশেষজ্ঞ কোচ হিসাবে যোগদান করেন । শরীরচর্চায় বাঙালীদের বিশেষ উৎসাহদানের জন্য “স্কুল অফ ফিজিক্যাল কালচার”-এর প্রতিষ্ঠা করেন ।।


title: জগৎকান্ত শীল

text: মধ্য কলকাতার ১৮ নম্বর সিদ্ধেশ্বর চন্দ্র লেনে বঙ্কুবিহারী শীল এর দ্বিতীয় সন্তান জগৎকান্ত শীল এর জন্ম হয় ১৯০৩ সালে | জগৎকান্তরা ছিলেন চার ভাই ও পাঁচ বোন ।


title: জগৎকান্ত শীল

text: জগৎকান্ত ছোটবেলা থেকেই খুব দুরন্ত ছিলেন । শারীরিক সক্ষমতা অন্যদের থেকে অনেক বেশি থাকায় তাঁর সঙ্গে অন্য ছেলেরা একা বা একযোগে লড়াই করতে উঠতে পারতো না । এইসময় থেকেই তাঁর মধ্যে যে কোনো রকম খেলাধূলোর প্রতি আগ্রহ বাড়তে লাগলো ।


title: জগৎকান্ত শীল

text: ছয় বছর বয়সে জগৎকান্ত বৌবাজার হাইস্কুল-এ ভর্তি হন । কিন্তু যথারিতি তিনি পড়াশুনার থেকে খেলাধূলায় বেশি আগ্রহী ছিলেন । থার্ড ক্লাসে(এখনকার ক্লাস এইট) ওঠার পর ফুটবল খেলার প্রতি আকর্ষণ তাঁকে স্কুলের একটা দল গঠনে অনুপ্রাণিত করে । তখনকার দিনে বাঙালি পাড়ার কোনো স্কুলে ফুটবল বা অন্য কোনো দল ছিল না । স্কুল কর্তৃপক্ষ বা অভিভাবক কেউই ছাত্রদের দৈহিক অনুশীলনের প্রতি মনোযোগ বা উৎসাহ দেওয়ার প্রয়োজন বোধ করতেন না - বরঞ্চ এই প্রচেষ্টাকে নিরস্ত করারই চেষ্টা করতেন । জগৎকান্তের নিরলস প্রচেষ্টায় কয়েকজন ছাত্রকে নিয়ে অবশেষে একটা ফুটবল দল গঠন করা হল ।


title: জগৎকান্ত শীল

text: মাট্রিক পাশ করে তিনি যখন বঙ্গবাসী কলেজএ ভর্তি হলেন তখন প্রথম বিশ্বযুদ্ধ শেষ হয়ে এসেছে । জগৎকান্তের কলেজ জীবন ছিল খণস্থায়ী কিন্তু সমস্ত খেলাধূলার প্রতি উৎসাহ তাঁকে বৃহত্তর ক্রীড়াক্ষেত্রে প্রবেশ করার সুযোগ এনে দিয়েছিল । তিনি মোহনবাগান ক্লাব(এখনমোহনবাগান অ্যাথলেটিক ক্লাব) এর সভ্য হলেন । প্রথমে ক্লাবের দ্বিতীয় টিমে খেলা শুরু করে কিছুদিনের মধ্যেই প্রথম ডিভিশন লীগ টিমে নিজের স্থান করে নেন । এর সঙ্গে ক্রিকেট এবং দূরপাল্লার দৌড়ে নিজেকে পারদর্শী করে তুলতে লাগলেন । প্রথম বাঙালী প্রতিযোগী হিসেবে প্রথমে পাঁচ মাইল ও পরে দশ মাইল দৌড় প্রতিযোগীতায় অংশগ্রহণ করা শুরু করেন ।


title: জগৎকান্ত শীল

text: ১৯১৯ থেকে ১৯২৬ পর্যন্ত সময়ের মধ্যে কঠিন শ্রম ও অধ্যাবসায়ের দ্বারা নিজেকে উচ্চ আসনে প্রতিষ্ঠিত করেন । ১৯২৩-২৪ সালে মাদ্রাজে(চেন্নাই) ডাঃ এইচ ডব্লু বাক্ - এর অধীনে স্কুল অফ ফিজিক্যাল এডুকেশন থেকে প্রথম শ্রেণীর ডিপ্লোমা নিয়ে সসন্মানে কলকাতায় ফিরে আসেন ।


title: জগৎকান্ত শীল

text: খেলাধূলোর প্রতি ছেলের এত উৎসাহ বঙ্কুবিহারীকে চিন্তিত করে তুলেছিল, অনেক বকাবকি করেও যখন লাভ হল না তখন তিনি জোর করে জগৎকান্তকে আন্ড্রু ইউল কোম্পানীর চাকরীতে ঢুকিয়ে দেন যেখানে তিনি নিজেও চাকরি করতেন । তা সত্ত্বেও জগৎকান্ত অফিসের ফাঁকে এবং ফাঁকি দিয়ে পুরোদমে খেলাধূলো চালিয়ে যেতে লাগলেন । কিন্তু এই ব্যাপারটা বেশিদিন চাপা থাকলো না – উপরওয়ালার ধমক খেয়ে বিরক্ত হয়ে চাকরীতে ইস্তফা দিয়ে দিলেন । তারপর কলকাতা কর্পোরেশন(এখনকলকাতা পৌরসংস্থা)র “পার্ক ফিজিক্যাল ডাইরেক্টর” হিসাবে কিছুদিন চাকরি করেন । এরপর তিনি অক্টোভিয়াস স্টীল কোম্পানী, জগবন্ধু ইনস্টিটিউশন, বাটা শ্যু কোম্পানী এবং অবশেষে আবার কলকাতা কর্পোরেশনের চাকরীতে যোগদান করেন যেখান থেকে ১৯৬৭ সালে তাঁর চাকরি জীবন শেষ হয় ।


title: জগৎকান্ত শীল

text: মোহনবাগানে ফুটবল খেলা ছাড়াও জগৎকান্ত অন্যান্য খেলাধূলোর সাথেও যুক্ত ছিলেন । এর মধ্যে প্রধান ছিল বক্সিং ও দূরপাল্লার দৌড় । পরাধীন ভারতে কলকাতার সাহেব পাড়ায় ‘নেটিভ’ বাঙ্গালীদের প্রতি গোরা সাহেবদের ঔদ্ধত্য ও দূরব্যবহার জগৎকান্ত কোনোদিনই মেনে নিতে পারেননি । তিনি স্বপ্ন দেখেছিলেন নিজেরা শক্তিশালী হয়ে সাহেবদের মোকাবিলা করবার । তাই তিনি মাদ্রাজে থাকাকালীন ডঃ বাক-এর কাছে নিজেই বক্সিং-এর চর্চা শুরু করেন । ইতিমধ্যে তিনি প্রথম বাঙ্গালী হিসেবে ১০ মাইল দূরপাল্লার দৌড় প্রতিযোগীতায় দ্বিতীয় স্থান অধিকার করে বিশেষ কীর্তি স্থাপন করেন । এতকিছু করার পরেও বক্সিং নিয়ে কিছু করতে না পারার দূঃখ জগৎকান্তকে অশান্ত করে তোলে । বক্সিং একা একা অভ্যাস করা যায় না – প্রতিদ্বন্দ্বীর প্রয়োজন । তাই তিনি আরও দুজন বাঙ্গালী যুবক এবং একজন নেপালী যুবককে অনুপ্রাণিত করে ‘ওয়াই এম সি এ’ কলেজস্ট্রীট শাখায় প্রতিদিন বিকেলে অনুশীলন শুরু করলেন । উপযুক্ত শিক্ষক না থাকায় তাঁদের অনুশীলনে খামতি থেকে যাচ্ছিল । জগৎকান্ত তৎকালীন দ্য স্টেটসম্যান পত্রিকার সম্পাদকীয় বিভাগের মিস্টার ফিশার এর সঙ্গে এই বিষয়ে যোগাযোগ করেন – যিনি নিজে বক্সার ছিলেন না কিন্তু জগৎকান্তের আগ্রহ দেখে তাঁর পূর্বলব্ধ্ জ্ঞান থেকে এই চার যুবককে শিক্ষা দান করতে লাগলেন ।


title: জগৎকান্ত শীল

text:
বক্সিং শেখার মাধ্যমে জগৎকান্তের সাংগঠনিক ক্ষমতার প্রকাশ পায় । ১৯২৫ সালে ইণ্ডিয়ান অ্যামেচার বক্সিং ফেডারেশনের প্রতিষ্ঠাতা সেক্রেটারী শ্রী পি মিশ্র, শ্রী বি এন দাস, ডঃ এস মুখার্জী, পি কে সাউ, সন্তোষ দত্ত, এস সি দত্ত প্রমুখের সহযোগিতায় “স্কুল অফ ফিজিক্যাল কালচার”-এর গোড়াপত্তন করেন । সেই বছরই পাঁচ মাইল দৌড় প্রতিযোগিতার প্রথম বার্ষিক অনুষ্ঠান পালন করেন । “স্কুল অফ ফিজিক্যাল কালচার” বলতে যা বোঝায় প্রথম দিকে তার কিছুই ছিল না । ডঃ বামন দাস মুখোপাধ্যায়ের সহায়তায় ১২৬ নং ধর্মতলা স্ট্রীটের চত্বরে চারটি খুঁটি পুঁতে দু প্রস্ত দড়ি দিয়ে ঘিরে একটি বক্সিং রিং তৈরী হল যা ছিল কলকাতার পুরোদস্তুর বাঙ্গালীদের বক্সিং শিক্ষার কেন্দ্র ।
এই রিং-এ জগৎকান্ত তৎকালীন পশ্চিম ভারতের বক্সার মিলটন কিউবস-কে নিয়ে এসে শিক্ষাদানের বন্দোবস্ত করলেন । প্রাথমিকভাবে স্কুলে ছাত্র যোগাড় করা মুশকিল হয়ে যাচ্ছিল । জগৎকান্ত তখন ডঃ বাকের কাছে শেখা ডাম্বেল ও মুগুর ড্রিল শুরু করলেন । সেখানে বেশ কিছু ছাত্র ভর্তি হল । এই ড্রিলের দল থেকেই জগৎকান্ত তৈরী করলেন তাঁর ছোট বক্সিং দল ।


title: জগৎকান্ত শীল

text: এইবার তিনি এই দলটির প্রচারের দিকে নজর দিলেন । অ্যাংলো ইণ্ডিয়ান ও ইংরেজদের স্কুল থেকে প্রতিদ্বন্দ্বী যোগাড় করলেন । “সাহেবদের সঙ্গে বাঙ্গালীদের লড়াই” খুব তাড়াতাড়ি জনপ্রিয়তা লাভ করলো । যেখানে যত জলসা হত জগৎকান্তের ডাক পড়তো । এই রকম প্রদর্শনীতে বক্সিং দেখবার জন্য প্রচুর জনসমাবেশ হত, টিকিটের চাহিদাও ছিল প্রচুর । গ্লোব সিনেমা, এম্পায়ার সিনেমা, কিং কার্নিভাল, মট কার্নিভাল, সেলার্স সার্কাস, রয়্যাল সার্কাস, কারসন সার্কাস ইত্যাদি হলগুলিতে যে সব বক্সিং প্রদর্শনী হত তাতে জগৎকান্ত প্রথম দিকে বাঙ্গালী হিসেবে সুযোগ পেতেন না । কিন্তু প্রতিভাকে কখনোই চেপে রাখা যায় না । ক্রীক রো নিবাসী এক অ্যাংলো ইণ্ডিয়ান মিস্টার লরেন্সের তত্ত্বাবধানে জগৎকান্ত ইংরেজ ও অ্যাংলো ইণ্ডিয়ানদের সাথে বক্সিং প্রতিযোগিতায় অংশগ্রহণ করা শুরু করেন । প্রায় সবকটি লড়াইতেই জগৎকান্ত বিজয়ী হন এবং দিকে দিকে তাঁর নাম ছড়িয়ে পড়ে “জে কে শীল” হিসেবে । ১৯২৬ থেকে ১৯৩৪ সালের মধ্যে তিনি প্রায় ১৫০টির বেশি লড়াইতে তিনি যোগদান করেন, হারেন মাত্র ১২/১৩টিতে । এর মধ্যে প্রমুখ হল ১৯২৮ সালে কলকাতার পার্ল সিনেমাতে বিখ্যাত বক্সার উইল কার্টার এবং ১৯৩০ সালে আমেরিকান সার্কাসে ফিলিপিও বক্সার রস কার্লোর সাথে লড়াই যেখানে প্রতিক্ষেত্রেই জগৎকান্ত জয়লাভ করেন ।


title: জগৎকান্ত শীল

text: জগৎকান্ত তাঁর এক অন্যতম অনুরাগী তদনিন্তন কলকাতার মেয়র শ্রী সুভাষচন্দ্র বসুর সহায়তায় “স্কুল অফ ফিজিক্যাল কালচার”-কে ওয়েলিংটন স্কোয়ার পার্কে স্থানান্তরিত করতে সক্ষম হন । সেই বছরই জগৎকান্ত আন্তঃ স্কুল বক্সিং প্রতিযোগিতা শুরু করলেন যেখানে বাংলার বিভিন্ন জেলা থেকে প্রতিযোগীরা যোগদান করতো । “স্কুল অফ ফিজিক্যাল কালচার”-এ আস্তে আস্তে বক্সিং ছাড়াও অন্যান্য খেলাধুলা যেমন কুস্তি, জিমন্যাসটিক, টেনিস এবং ক্রিকেট খেলার প্রশিক্ষণ শুরু করলেন ।


title: জগৎকান্ত শীল

text: জগৎকান্ত বাঙ্গালী ছেলেমেয়েদের শরীর শিক্ষায় উৎসাহিত করার জন্য “শরীর সামলাও” নামে একটি বই প্রকাশ করেন ।


title: জগৎকান্ত শীল

text: জগবন্ধু ইনস্টিটিউশন ও কলকাতা কর্পোরেশনে ব্যায়ামশিক্ষক হিসেবে জগৎকান্ত বেশ কিছুদিন কাজ করেন । ব্যায়াম ও মুষ্টিযুদ্ধ ছাড়াও ফুটবল শিক্ষক হিসেবে তাঁর অবদান প্রচুর। ১৯৩৭ সালে এরিয়ান ক্লাব তাঁর কোচিং-এ ডুরাণ্ড কাপের সেমিফাইনালে ওঠে । এর পর বাটা শ্যু কোম্পানীর ফুটবল দল জগৎকান্তের তত্ত্বাবধানে বোম্বে থেকে বিখ্যাত রোর্ভাস কাপ জয় করে নিয়ে আসে । এরপর তিনি ইস্টবেঙ্গল ক্লাবের( বর্তমানে কিংফিশার ইস্টবেঙ্গল ক্লাব) কোচ হিসেবে যোগদান করেন । ১৯৪১ সালে তাঁরই তত্ত্বাবধানে ইস্টবেঙ্গল ক্লাব প্রথমবার লীগ খেতাব জয় করে।


title: জগৎকান্ত শীল

text: বক্সিং ছাড়াও জগৎকান্ত ফুটবল, ক্রিকেট, হকি, অ্যাথেলেটিকস, সুইমিং, জিমন্যাস্টিক, ওয়েটলিফটিং ইত্যাদিতে নিয়মিতভাবে বিচারকের আসন গ্রহণ করতেন। মৃত্যুকাল অবধি তিনি “বেঙ্গল রোড রেস অ্যাসোসিয়েশন”-এর সভাপতি ও “কলকাতা রেফারিস অ্যাসোসিয়েশন”-এর রেফারিদের পরীক্ষক বোর্ডের সভাপতি ছিলেন । আইএবিএফ অ্যামেচার অ্যাথেলেটিক ফেডারেশন ও অন্যান্য বহু প্রতিষ্ঠানের কার্যকরী সমিতির সভ্য ছিলেন ।


title: জগৎকান্ত শীল

text:
১৯৪৮ সালে লণ্ডন অলিম্পিকে প্রথমবার যোগদানকারী ভারতীয় বক্সিং দলের বিশেষজ্ঞ কোচ হিসাবে জগৎকান্তকে পাঠানো হয় । এরপরেও ১৯৫২ সালে হেলসিঙ্কি অলিম্পিকেও তিনি ভারতীয় বক্সিং টিমের কোচ ছিলেন । বক্সিং টিম নিয়ে ওই বছরই তিনি বার্মা(এখনকার মায়ানমার) সফর করেন । ভারত-শ্রীলঙ্কা বাৎসরিক স্কুল চ্যাম্পিয়নশিপ প্রতিযোগিতায় অংশগ্রহণ করতে ১৯৫৯ ও ১৯৬১ সালে ভারতীয় স্কুল বক্সিং দলের সাথে পরিদর্শক ও বিচারক হিসাবে অংশগ্রহণ করেন । ১৯৬৪ সালে তাঁর নিজস্ব প্রতিষ্ঠান “স্কুল অফ ফিজিক্যাল কালচার” থেকে একটি দল নিয়ে নেপাল ভ্রমণ করেন- যাতে বক্সার ছাড়াও জিমন্যাস্ট ও বডি বিল্ডাররাও ছিল ।
জগৎকান্ত ১৯৩৭ সালে কমলিনীদেবীর সাথে বিবাহসূত্রে আবদ্ধ হন । জগৎকান্ত ও কমলিনীর সন্তান ছিলেন সাত জনঃ পাঁচ পুত্র ও দুই কন্যা। জগৎকান্তের সারাজীবন যৌথপরিবারে অতিবাহিত হয় যা পরোক্ষভাবে তাঁকে একজন সফল সংগঠক ও অধিনায়ক হিসাবে গড়ে উঠতে সাহায্য করে ।


title: জগৎকান্ত শীল

text: ১৯৬৯ সালের ১৬ই জানুয়ারি মধ্যপ্রদেশের জব্বলপুরে জাতীয় বক্সিং-এর প্রতিযোগিতা চলাকালীন জগৎকান্ত শেষ নিশ্বাস ত্যাগ করেন ।


title: বিশেষ্য

text:
বিশেষ্যঃ (ইংরেজি Noun যা ল্যাটিন nōmen শব্দ থেকে এসেছে অর্থ নাম) বাংলা ব্যাকরণের একটি পদ । সাধারণ বিচারে বাক্যমধ্যে ব্যবহৃত যে সমস্ত পদ দ্বারা কোনো ব্যক্তি, জাতি, সমষ্টি, বস্তু, স্থান, কাল, ভাব, কর্ম বা গুণের নাম বোঝানো হয় তাদের বিশেষ্য বলে।
কোনো কিছুর নামকে বিশেষ্য পদ বলে। যেমন: নুর হোসাইন, বাংলাদেশ, ঢাকা ইত্যাদি।


title: বিশেষ্য

text:
সাধারণভাবে এর সংজ্ঞা হিসাবে বলা হয়, কোন কিছুর নামকেই বিশেষ্য বলে। বাংলা ব্যাকরণ মতেঃ– বাক্যে ব্যবহৃত যে প্রকার পদ (শব্দ-ধ্বনি) দ্বারা কোন কিছুর নাম বোঝানো হয় তাকেই বিশেষ্য পদ বলে।
বিশদ ভাবে বিশেষ্যর সংজ্ঞা প্রকাশ করলে বলতে হয়ঃ বাক্যে ব্যবহৃত পদগুলোর ভিতর থেকে অন্যান্য পদ (বিশেষণ, সর্বনাম, ক্রিয়া, অব্যয়) বাদ দিয়ে যা থাকে, তাই বিশেষ্য। অর্থাৎ যা গুণ প্রকাশ করে না, যা অন্য পদের পরিবর্তে ব্যবহৃত হয় না, যা কোনো কাজ করাকে প্রকাশ করে না এবং নিজে অপরির্তিত থেকে অন্য পদকে সমন্বিত করে না−তাই বিশেষ্য পদ।
বিশেষ্য মোট ছয় প্রকার।
যেসব বিশেষ্য পদ দ্বারা কোনো নির্দিষ্ট স্থান, নদী, পর্বত, সমুদ্র, প্রসিদ্ধ গ্রন্থ বা ব্যক্তির নাম বোঝায়, তাকে সংজ্ঞাবাচক বিশেষ্য বলা হয়। যেমন: নাহিদ, আফতাব, ঢাকা, পদ্মা ইত্যাদি।
যে বিশেষ্য পদের সাহায্যে কোনো প্রাণী বা বস্তুর জাতি বোঝায়, তাকে জাতিবাচক বিশেষ্য বলে। যেমন: মানুষ, মুসলিম, হিন্দু ইত্যাদি।
বই, খাতা, কলম,


title: বিশেষ্য

text:
যে বিশেষ্য পদের সাহায্যে কোনো বস্তু বোঝায় এবং যার সংখ্যা নির্দেশ করা যায় না, শুধু পরিমাণ নির্দেশ করা যায়, তাকে বস্তুবাচক বিশেষ্য বলে। যেমন: পানি, লবণ ইত্যাদি।
যে বিশেষ্য পদে সমষ্টি বোঝায়, তাকে সমষ্টিবাচক বিশেষ্য বলে। যেমন: জনতা, সমিতি, সভা, দল ইত্যাদি।
যে বিশেষ্য পদে কোনো ক্রিয়ার ভাব বা কাজের ভাব প্রকাশিত হয়, তাকে ভাববাচক বিশেষ্য বলে। যেমনঃ গমন (যাওয়ার ভাব বা কাজ)। দর্শন (দেখার কাজ) ভোজন (খাওয়ার কাজ) ইত্যাদি।
ভাববাচক শব্দের শেষে (আ বা অন)হয়।


title: বিশেষ্য

text: যে বিশেষ্য পদে কোনো গুণ, অবস্থা ও ভাবের নাম বোঝায়, তাকে গুণবাচক বিশেষ্য বলে। যেমন: সুখ, দুঃখ, দয়া, বীরত্ব ইত্যাদি।


title: সত্য নাদেলা

text: সত্য নাদেলা বা নাদেলা সত্য নারায়ণ হলেন মাইক্রোসফট কর্পোরেশনের প্রধান নির্বাহী কর্মকর্তা। স্টিভ বলমারের পরে ২০১৪ সালের ফেব্রুয়ারির ৪ তারিখে তাকে সিইও হিসেবে নিয়োগ দেওয়া হয়। সিইও হিসেবে নিয়োগ পাওয়ার আগে তিনি মাইক্রোসফটের ক্লাউড এবং এন্টারপ্রাইজ গ্রুপের ভাইস প্রেসিডেন্ট হিসেবে কর্মরত ছিলেন যেখানে কোম্পানির কম্পিউটিং প্লাটফর্ম তৈরি, ডেভেলপার টুল এবং ক্লাউড সার্ভিস তৈরীর কার্যক্রম দেখাশুনা করতেন।।


title: সত্য নাদেলা

text: তিনি ক্রিকেট ভালবাসেন। বড় হয়ে ওঠার সময় তিনি তার স্কুলের দলে খেলেছেন এবং ক্রিকেট থেকে নেতৃত্ব এবং দলবদ্ধতা শিখেছেন।


title: সত্য নাদেলা

text: সত্য নাদেলা ভারতের অন্ধ্রপ্রদেশের হায়দ্রাবাদে এক তেলেগু ব্রাক্ষ্মন পরিবারে জন্মগ্রহণ করেন। তার বাবা বি এন যুগান্ধার ভারতের অন্ধ্রপ্রদেশের অনন্তপুর জেলা নিবাসী একজন প্রশাসনিক কর্মকর্তা ছিলেন। বি এন যুগান্ধার ২০০৪ থেকে ২০০৯ সাল পর্যন্ত মনমোহন সিং সরকারের পরিকল্পনা কমিশনের একজন সদস্য ছিলেন। সত্য নাদাল হায়দ্রাবাদেই তার সকুল জীবন শুরু করেন। তারপর তিনি কর্নাটকাতে মানিপাল ইনিস্টিটিউট অফ টেকনোলজিতে ইঞ্জিনিয়ারিংএ ভর্তি হন। যদিও মাইক্রোসফটের ওয়েবসাইটে তার ইনিস্টিটিউট হিসেবে ম্যাঙ্গালোর বিশ্ববিদ্যালয়ের কথা লিখা আছে।


title: সত্য নাদেলা

text: ভারত থেকে যুক্তরাষ্ট্রে আসার পর নাদেলা উইসকনসিন-মিলওয়াকি বিশ্ববিদ্যালয় থেকে কম্পিউটার বিজ্ঞানে এম্ এস্ সি অর্জন করেন এবং শিকাগো বিশ্ববিদ্যালয় থেকে একটি এম্ বি এ পাশ করেছেন।


title: সত্য নাদেলা

text: নাদেলা বলেন "আমি সবসময় কিছু তৈরি করতে চেয়েছিলাম।" আমি জানতাম যে কম্পিউটার বিজ্ঞান হল এমনই একটা বিষয় যা আমার ইচ্ছাকে পূরণ করতে পারে। কিন্তু মানিপাল বিশ্ববিদ্যালয়ে এই বিষয়ে পড়াশুনার সুযোগ না থাকায় ইলেক্ট্রনিক ইঞ্জিয়ারিংই আমার ইচ্ছা পূরণের একমাত্র মাধ্যম হয়ে ওঠে।


title: সত্য নাদেলা

text: নাদেলা ১৯৯২ সালে মাইক্রোসফট যোগদান করার আগে একজন প্রযুক্তি কর্মী হিসেবে সান মাইক্রোসিস্টেম এ কাজ করতেন।


title: সত্য নাদেলা

text: ৪ ফেব্রুয়ারি ২০১৪ তারিখে, নাদেলাকে মাইক্রোসফট এর নতুন প্রধান নির্বাহী কর্মকর্তা হিসাবে ঘোষণা করা হয়, কোম্পানির ইতিহাসে তৃতীয় প্রধান নির্বাহী।


title: সত্য নাদেলা

text: ১৯৯২ সালে, নাদেলা তার পিতার ব্যাচমেট কে আর ভেনুগোপালের মেয়ে অনুপমাকে বিয়ে করেন। তাদের তিনটি সন্তান, একটি ছেলে এবং দুটি মেয়ে আছে, এবং তারা ওয়াশিংটনের বেলভিউতে বসবাস করেন।


title: সত্য নাদেলা

text: নাদেলা আমেরিকান ও ভারতীয় কবিতার একজন ক্ষুধিত পাঠক, এবং ক্রিকেট ভালবাসেন। খেলাধুলায় তিনি ছিলেন আবেগ উদ্ভিন্ন এবং তিনি তার স্কুল এর ক্রিকেট দলে খেলতেন।


title: পদ (ব্যাকরণ)

text: ব্যাকরণে, পদ (শব্দ বর্গ , আভিধানিক বর্গ অথবা আভিধানিক বিষয়শ্রেণী) হচ্ছে একটি ভাষার ভাষাগত বিভাগ যা সেই ভাষার বাক্যের নির্মাণ পদ্ধতি এবং শব্দের সনাক্তকরণ, বিশ্লেষণ, এবং অন্যান্য ভাষাগত গঠনের বর্ণনা করে। বাক্যে ব্যবহৃত প্রতিটি শব্দকেই এমন ভাবে বিভিন্ন শ্রেণীতে ভাগ করা যায়, যার জন্য প্রতিটি শব্দের মধ্যে সম্পর্ক এবং তাদের অর্থ সৃষ্টি করে। বিভিন্ন ভাষায় বিশেষ্য ও ক্রিয়া প্রায়শ ব্যবহৃত পদ। কিন্তু এর পরেও বিভিন্ন ভাষায় উল্লেখযোগ্য পার্থক্য আছে। উদাহরণস্বরূপ, জাপানিতে তিন প্রকারের পৃথক বিশেষণ পদ আছে। সেই তুলনায় বাংলা ও ইংরেজিতে বিশেষণের কোনো পার্থক্য নেই।


title: পদ (ব্যাকরণ)

text: বাংলা ব্যাকরণে পাঁচটা পদে শব্দদের ভাগ করা হয়। এগুলো হলো -


title: বিশেষণ

text: বিশেষণ (উচ্চারণ: ɔbiʃeʃɔn (বি.শে.শন্)) (ইংরেজি adjective (ল্যাটিন "adjicere> adjectivus>" ফরাসি "adjectif"> ইংরেজি "adjective")) হচ্ছে বাংলা ব্যাকরণের একটি পদ যা বাক্যের অন্য কোন পদের (বিশেষ্য, সর্বনাম ও ক্রিয়াপদের) দোষ, গুণ, অবস্থা, সংখ্যা, পরিমাণ ইত্যাদি প্রকাশ করে।


title: বিশেষণ

text:
বাংলা ব্যাকরণ মতে– বাক্যে ব্যবহৃত যে প্রকার পদ বিশেষ্য, সর্বনাম ও ক্রিয়াপদকে বিশেষিত করে, তাকেই বিশেষণ বলে।
বিশেষ্যের বিশেষণ - লাল রক্ত;
সর্বনামের বিশেষণ - করুণাময় তুমি;
ক্রিয়ার বিশেষণ - আস্তে যাও


title: বিশেষণ

text:
বিশেষণ দুইভাগে বিভক্ত, নাম বিশেষণ এবং ভাব বিশেষণ।
যে সকল শব্দ (বিশেষণ পদ) সর্বনাম ও বিশেষ্যকে বিশেষিত করে, তাকেই নাম বিশেষণ বলা হয়। যেমনঃ সুস্থ সবল দেহকে কে না ভালোবাসে? সে রূপবান ও গুণবান।
যে সকল শব্দ বাক্যের বিশেষ্য বা সর্বনাম পদ ব্যতীত অন্যপদগুলোকে বা বাক্যকে বা উভয়ের অর্থকে বিশেষিত করে, তাকে ভাব-বিশেষণ বলে। ভাব বিশেষণকে চারভাগে ভাগ করা যায়-
যে পদ ক্রিয়া সংঘটনের ভাব, কাল বা রূপ নির্দেশ করে, তাকে ক্রিয়া বিশেষণ বলে। যেমন- পরে একবার এসো।
ক্রিয়া বিশেষণের বিভিন্ন ধরনের গঠন নিন্মেরূপ-


title: বিশেষণ

text:
যে পদ নাম বিশেষণ অথবা ক্রিয়া বিশেষণকে বিশেষিত করে, তাকে বিশেষণের বিশেষণ বলে। যেমনঃ সামান্য একটু দুধ দাও। রকেট অতি দ্রুত চলে।
যে ভাব-বিশেষণ অব্যয়পদ অথবা অব্যয় পদের অর্থকে বিশেষিত করে তাকে অব্যয়ের বিশেষণ বলে। যেমনঃ ধিক্ তারে শত ধিক্ নির্লজ্জ যে জন।
কখনো কখনো কোনো বিশেষণ পদ একটি সম্পূর্ণ বাক্যটি বিশেষিত করতে পারে তখন তাকে বাক্যের বিশেষণ বলা হয়। যেমন—দুর্ভাগ্যক্রমে দেশ আবার নানা সমস্যাজালে আবদ্ধ হয়ে পড়েছে।


title: বিশেষণ

text:
কয়টি শব্দের মাধ্যমে বিশেষণটি তৈরি হতে পারে, তার উপর ভিত্তি করে বিশেষণকে দুটি ভাগ ভাগ করা যায়।
এটি মৌলিক বিশেষণ (একটির বেশি শব্দ নিয়ে তৈরি নয়): ছোট মাছ অল্প পানিতে লাফায় বেশি।
এটি একাধিক পদ দ্বারা গঠিত বিশেষণ। এক্ষেত্রে পদগুলো পৃথকভাবে সজ্জিত থাকতে পারে, কিম্বা সমাস বা সন্ধিযোগে যুক্ত অবস্থায়ও থাকতে পারে।
বিশেষণ পদ যখন দুই বা ততোধিক বিশেষ্য পদের মধ্যে গুণ, অবস্থা পরিমাণ প্রভৃতি বিষয়ে তুলনায় একের উৎকর্ষ বা অপকর্ষ বুঝিয়ে থাকে তখন তাকে বিশেষণের অতিশায়ন বলে। যেমনঃ যমুনা একটি দীর্ঘ নদী, পদ্মা দীর্ঘতর, কিন্তু মেঘনা বাংলাদেশের দীর্ঘতম নদী।
বিশেষণের অতিশায়নের ক্ষেত্রে দুটি ব্যাকরণগত পরিভাষা ব্যবহার করা হয়, উপমান এবং উপমেয়।
যেমনঃ রূপার চেয়ে সোনা দামী। এখানে "রূপা" উপমান এবং "সোনা" উপমেয়।
অতিশায়ন দুইভাবে হতে পারে-


title: সর্বনাম

text:
সর্বনাম অর্থ সর্বের নাম (ষষ্ঠী তৎপুরুষ সমাস)। সাধারণ অর্থ সবার নাম বা সবার সংজ্ঞা। প্রচলিত বাংলা ব্যাকরণে এটি একটি পদ হিসাবে স্বীকৃত। যা একটি অনুচ্ছেদে বিশেষ্য পদের পুনরাবৃত্তি রোধ করার জন্য বিকল্প শব্দ হিসাবে ব্যবহার করা হয় । যেমনঃ
বাংলা ব্যাকরণ মতেঃ– বিশেষ্য পদের পরিবর্তে যে পদ ব্যবহৃত হয় তাকে সর্বনাম পদ বলে।
আদিতে বাংলা ব্যাকরণের সর্বনাম পদের সংজ্ঞা নির্ধারিত হয়েছিলঃ– সংস্কৃত তথা পাণিনির ব্যাকরণ অনুসারে। কিন্তু পাণিনির নির্ধারিত সংজ্ঞা ও তার উদাহরণ সংস্কৃত ভাষার জন্য উপযুক্ত হলেও বাংলা ভাষার ক্ষেত্রে তা সর্বার্থে ব্যবহার করা যায় না।


title: সর্বনাম

text: বাংলা সর্বনামগুলির সঙ্গে ইংরাজি সর্বনামগুলির কিছুটা সাদৃশ্য আছে । এখানে প্রথম পুরুষ, দ্বিতীয় পুরুষ এবং তৃতীয় পুরুষের ক্ষেত্রে আলাদা আলাদা শব্দ ব্যবহার হয়। এই রীতি একবচন ও বহুবচন, এই দুইয়ের ক্ষেত্রেও শব্দগুলির ইংরাজি প্রতিরূপগুলির মত লিঙ্গভেদে পার্থক্য হয় না। অর্থাৎ, সে(পুং) বা সে(স্ত্রী) এই দুই ক্ষেত্রে একই সর্বনাম ব্যবহার হয়, কিন্তু নৈকট্যর জন্য, তৃতীয় পুরুষের ব্যবহার বিভিন্ন হয় ।


title: সর্বনাম

text: সর্বনাম বাক্যের ভিতরে বিভিন্ন নির্দেশনার সূত্রে ব্যবহৃত হয়ে থাকে। মূলতঃ বাক্যের ভিতর সর্বনামগুলোর প্রকৃতি কিরূপ হবে, তার উপর ভিত্তি করে সর্বনামকে কয়েকটি ভাগে ভাগ করা যায়। যেমনঃ


title: সর্বনাম

text: যে সকল সর্বনাম ব্যক্তিবিশেষের বা ব্যক্তিসমূহকে নির্দেশ করে বা এদের পরিবর্তে ব্যবহৃত হয়, তাদেরকে ব্যক্তিবাচক সর্বনাম বলা হয়। এরই অপর নাম পুরুষবাচক সর্বনাম। এটি তিনটি ধারায় বিন্যস্তঃ


title: সর্বনাম

text:
যে সকল সর্বনামের কর্তা নিজেই কর্মের অধীনে চলে যায় তাকে আত্মবাচক সর্বনাম বুঝায়। ব্যক্তিবাচক সর্বনামের ক্ষেত্রে আমরা দেখি কর্তা কাজ করে বা করায়, কিন্তু নিজেকে সুদৃঢ়ভাবে কর্মের ভিতর বিলীন করে দেয় না। আত্মবাচক সর্বনাম সুদৃঢ়ভাবকে প্রকাশ করে । যেমনঃ আমি নিজেই অফিস করি।
কোনো কোনো ক্ষেত্রে কর্তা নিজেই ক্রিয়ার অংশ হয়ে যায়। এক্ষেত্রে আত্মবাচক সর্বনাম অনিবার্যভাবে সক্রিয় হয়ে উঠে। যেমন- কাজটি আপনিই শেষ হয়ে গেল এক্ষেত্রে কাজটির আত্মবাচক সর্বনাম হলো আপনিই এবং তা সম্পন্ন হয় নিজে নিজেই। এই কারণে এই জাতীয় সর্বনাম হবে আত্মবাচক (স্ব-সিদ্ধ)।


title: সর্বনাম

text: সামীপ্য-নির্দেশবাচক প্রচ্ছন্ন নির্দেশ বহন করে এবং নৈকট্য প্রকাশ করে। যেমনঃ ওই দেখা যায় তাল গাছ এখানে উত্তর, দক্ষিণ ইত্যাদি সুইনির্দিষ্ট কোন বিশেষ্যের পরিবর্তে বসেছে এবং দূরত্ব ও দিকের বিচারে নৈকট্য প্রকাশ করে । সামীপ্য-নির্দেশবাচক সর্বনামের বিভিন্নতা নিম্মরূপঃ


title: সর্বনাম

text:
যে সকল সর্বনাম দ্বারা সমষ্টিগত ভাব প্রকাশ পায়, তাকেই সাকল্যবাচক সর্বনাম বলা হয়। যেমন- আদ্যোপান্ত, সকল, সব, সবাই, সমুদয়, তাবত্। যেমনঃ আমার সকল নিয়ে বসে আছি সর্বনাশের আশায়
যে সকল সর্বনাম দ্বারা বক্তার প্রশ্ন প্রকাশ পায় বা নির্দেশিত হয়, তাদেরকে প্রশ্নবাচক সর্বনাম বলা হয়। এই শ্রেনীবিন্যাসের মাঝের সর্বনামগুলো- কে, কি, কী, কোন, কাহার, কার, কাহাদের, কাদের, কিসে, কে কে, কি কি, কোন কোন, কার কার।
প্রশ্নের প্রকৃতির উপর ভিত্তি করে এই সর্বনামগুলোকে চার ভাগে ভাগ করা যায়। সেগুলোঃ


title: সর্বনাম

text:
যে সকল সর্বনামের দ্বারা কোন সুনির্দিষ্ট দিকের পরিবর্তে অনির্দিষ্ট দিককে নিদের্শিত করে, তাদেরকে অনির্দিষ্টতাজ্ঞাপক সর্বনাম বলে। যেমনঃ কে, কার, কিছু, কেউ, কেহ, কোন। উদাহরণঃ কে আসবে না আসবে, আমি তার কিছু জানি না ।
যে সকল সর্বনাম দ্বারা একটি বাক্যের সাপেক্ষে অন্য বাক্যকে যুক্ত করা হয়, তাদেরকে সাপেক্ষ সর্বনাম বলা হয়। এই সর্বনাম মূলত বাক্যাংশকে যুক্ত করে ফলে এর বৈশিষ্ট্য দাঁড়ায় অনেকটা সংযোজক অব্যয়ের মতো। যেমনঃ এই সেই লোক, যে গতকাল এখানে এসেছিল।


title: সর্বনাম

text: যে সকল সর্বনাম দ্বারা অন্য, অপর, ভিন্ন, অসদৃশ্য, অন্যপ্রকার, অধিক ইত্যাদি নির্দেশিত হয়, সে সকল সর্বনামকে অন্যাদিবাচক সর্বনাম বলা হয়। যেমন: অন্য, অপর, ভিন্ন।


title: সর্বনাম

text: যখন একাধিক শব্দ একত্রিত হয়ে একটি সর্বনাম তৈরি করে, তখন তাকে যৌগিক সর্বনাম বলে। যেমন- অন্য-কিছু, অন্য-কেউ, আর-কিছু, আর-কেউ, কেউ-না-কেউ, কেউ-বা, যা-কিছু, যা-তা, যে-কেউ, যে-কোন, যে-সে।


title: ধুম ৩

text: ধুম:৩ (, English: "Blast 3", Hindi: धूम 3 এছাড়াও সংক্ষিপ্ত হিসাবে পরিচিত D:3 এবং D3) হল ২০১৩ সালে বলিউডে নির্মিত একটি ভারতীয় এ্যাকশন থ্রিলার ছবি। ছবিটি লিখেছেন এবং পরিচালনা করেছেন বিজয় কৃষ্ণ আচার্য এবং প্রযোজনা করেছেন আদিত্য চোপড়া। ধুম সিরিজের তৃতীয় পর্বে আমির খান এর বিপরীতে ক্যাটরিনা কাইফ কে জুটি হিসেবে বেছে নেওয়া হয়েছে। অভিনেতা অভিষেক বচ্চন এবং উদয় চোপড়া তাদের পূর্বের ধুম সিজনের চরিত্র জয় দিক্ষীত এবং আলী আকবর চরিত্রে অভিনয় করেছেন। ছবিটির বাজেট , বলিউড সব সময় সবচেয়ে ব্যয়বহুল চলচ্চিত্র হিসেবে নাম লেখায়, "ধুম ৩" ২০ ডিসেম্বর ২০১৩ মুক্তিলাভ করে। আইম্যাক্স মোশন পিকচার ছবির এর ব্যানারে প্রথম মুক্তিপ্রাপ্ত বলিউড ছবি। সাথে আছে "ডলবি" পারিপার্শ্বিক শব্দ।


title: ধুম ৩

text: চলচ্চিত্রটি প্রথম দিনে একাধিক রেকর্ড ভেঙে রেকর্ড গড়েন ভারতে এবং বিদেশে। ছবিটি মুক্তির ২ দিন পরে বক্স অফিস ইন্ডিয়া ২০১৩ সালের সবচেয়ে বড় ব্যাবসাসফল ছবি হিসেবে ঘোষনা করে। ছবিটি আয় করে বিশ্বব্যাপী মাত্র ১০ দিনে, আর জায়গা করে নেয় বলিউডের সর্বকালের সেরা ব্যাবসাসফল ছবির আসনে দেশে এবং বিশ্বব্যাপী। "ধুম ৩" এর বিশ্বব্যাপী আয় US$26.64 মিলিয়ন অবশেষে "৩ ইডিয়টস" এর রেকর্ড ভাঙে (আরও একটি আমির খান অভিনীত) এবং এটি বিদেশী বাজারের বলিউডের সর্বোচ্চ ব্যাবসাসফল ছায়াছবি তালিকা সর্ব্বোচ্চ আসন গ্রহণ করে। এটি বর্তমানে ৭৩তম র্যা ঙ্কিংয়ে সর্বোচ্চ বিশ্বব্যাপী ২০১৩ সালের চলচ্চিত্র আয়ের ছবি।


title: ধুম ৩

text: ছবিটি শুরু হয় ১৯৯০ সাল মধ্য দিয়ে যখন ইকবাল হারুন খান (জ্যাকি শ্রুফ) যিনি শিকাগো শহরে ভারতীয় সার্কাস দেখান যেটি বর্তমানে ভাল সময় যাচ্ছেনা। পরবর্তীতে তিনি তাঁর দুই জমজ শিশুপুত্রকে রেখে আত্মহত্যার পথ বেছে নেন।এর আগে থেকে প্রধান ফটোগ্রাফিতে ছবিটি বিশ্বব্যাপী ব্যাপক মিডিয়া কভারেজ করতে সক্ষম হয়। যার কারণে বক্স অফিসে ব্যাপক ব্যাবসায়িক সাফল্য পায়।


title: ধুম ৩

text: আমির খান প্রধান চরিত্রে অভিনয় করার চুক্তি করেন যেখানে অভিষেক বচ্চন ও উদয় চোপড়া পুলিশ কর্মকর্তা হিসাবে তাদের ভূমিকা নিশ্চিত করেন। ক্যাটরিনা কাইফকে প্রধান নায়িকা চরিত্রে চুক্তিবদ্ধ হন আমির খানের বিপরীতে।


title: ধুম ৩

text: "ধুম" এবং "ধুম ২" মিউজিক কম্পোজের পর আবারও "ধুম ৩" সিজনের জন্য আবারও মিউজিক কম্পোজারের দায়িত্ব প্রিতমকে দেয়ার ঘোষণা করা হয়।


title: এমা ডি কোনাস

text:
এমা ডি কোনাস (জন্মঃ ৯ সেপ্টেম্বর, ১৯৭৬) একজন ফরাসী সিনেমা অভিনেত্রী। তিনি ইংরেজী ভাষাভাষি দেশে মিঃ বিন’স হলিডে সিনেমায় সাবিন নামক চরিত্রে জন্য বিশেষভাবে পরিচিত।
প্রাথমিক জীবন ও ক্যারিয়ার
দী কোনাস প্যারিসে জন্মগ্রহণ করেন। তিনি পরিচালক ও অভিনেতা এবং গ্যালিই রয়ের এর পরিচালক ও গ্রাফিক ডিজাইনার “অ্যান্থনী ডি কোনাস” এর কন্যা। তিনি সঙ্গীত শিল্পী সিঙ্কলায়ারকে বিয়ে করেন, যে তাদের কন্যাসন্তান নিনা (জন্মঃ প্যারিস, অক্টোবর ২০০২) এর পিতা। এরপর ২০১১ সালে সেপ্টেম্বরে তিনি ব্যাঙ্গচিত্র শিল্পী “জেমি হিউলেট” কে বিয়ে করেন। তার দাদী মাইকেল রেইজার এর অনুমতিতে তিনি দশ বছর বয়সে একটি সৌজন্যমূলক অভিনয়ে অংশ নেন। এর মাধ্যমে তার অভিনয় জীবনের শুরু। তিনি “আর্ভিন” নামের একটি চরিত্রে অভিনয় করেন যার একজন প্রেমিক আছে। তিনি ১৯৯৫ সালে অভিনয় শিল্পের উপর স্নাতক ডিগ্রী অর্জন করেন।


title: এমা ডি কোনাস

text: ডি কোনাস ১৯৯৭ সালে তার প্রধান সিনেমা “সিলিভী ভেরহেয়দি” এর উন ফ্রেরতে অভিনয়ের পূর্বে অনেক বিজ্ঞাপনে তাকে দেখা যায়। তিনি ১৯৯৮ সালে সিজার পুরষ্কারে সবচেয়ে উজ্জ্বল সম্ভাবনাময় অভিনেত্রীর পুরস্কার অর্জন করেন এবং ১৯৯৭ সালের প্যারিস ফিল্ম ফেস্টিভ্যালে সেরা অভিনেত্রীর পুরস্কার অর্জন করেন। অ্যাক্টেরাস অ্যাই স্নাইডার (Acteurs à l'Écran Awards) সেরা অভিনেত্রীর পুরষ্কারের জন্য তিনি মনোনিত হন। তিনি ২০০২ সালে প্রিক্স রোমী স্নাইডার পুরষ্কার অর্জন করেন, এই পুরষ্কারটি সম্ভাবনাময় তরুণ অভিনেত্রীদের দেওয়া হয়।


title: এমা ডি কোনাস

text: কমেডি সিনেমা মিঃ বিন’স হলিডে তে তার একটা প্রধান চরিত্র থাকে, যাতে তিনি উইলেম ড্যাফো এর চরিত্রের স্বাধীন ছবিতে একজন অভিনেত্রী ভূমিকায় অভিনয় করেছিলেন।


title: ব্লাইন্ড পারসন্স অ্যাসোসিয়েশান

text: ঊনবিংশ শতাব্দীর প্রথম দিকে ফ্রান্সের মহান বিজ্ঞানী মঁসিয়ে লুই ব্রেল স্পর্শ বর্ণমালা আবিষ্কার করে দৃষ্টিহীনদের অন্ধকারময় জীবনে জ্ঞানের আলো জ্বেলে দিয়েছিলেন। ভারতবর্ষেও সেই আলোর দীপ্তি এসে পৌছায় ঊনবিংশ শতাব্দীর শেষের দিকে। আর সেই আলোকে আলোকিত হয়ে এদেশের বুকে প্রথম প্রাতিষ্ঠানিক শিক্ষায় শিক্ষিত দৃষ্টিহীন, বঙ্গবাসী কলেজের দর্শন বিভাগের প্রধান অধ্যাপক প্রয়াত নগেন্দ্রনাথ সেনগুপ্ত ১৯৪৬ সালে তাঁর কয়েকজন সঙ্গীসাথীদের নিয়ে প্রতিষ্ঠা করেন ব্লাইন্ড পারসন্স অ্যাসোসিয়েশান।


title: বাংলাদেশের টেস্ট ম্যাচের তালিকা

text: বাংলাদেশ জাতীয় ক্রিকেট দল আন্তর্জাতিক ক্রিকেট কাউন্সিলের অন্যতম টেস্ট সদস্যভূক্ত দেশ। ৩ ডিসেম্বর, ২০১৪ তারিখ পর্যন্ত দেশে-বিদেশে ৯টি টেস্টখেলুড়ে দেশগুলোর বিপক্ষে ৮৮টি টেস্ট ম্যাচে অংশগ্রহণ করেছে। নিম্নে বাংলাদেশের টেস্ট ম্যাচের তালিকা দেয়া হয়েছে।


title: পরেশ বড়ুয়া

text: পরেশ বড়ুয়া হলেন একজন রাজনৈতিক কর্মী, গেরিলা নেতা এবং ভারতের আসাম রাজ্যের স্বাধীনতাকামী সংগঠন ইউনাইটেড লিবারেশন ফ্রন্ট অফ আসামের (উলফা) সামরিক শাখার প্রধান ও ভাইস চেয়ারম্যান। তিনি তার মিত্রদের কাছে পরেশ অসম নামেও পরিচিত। এছাড়াও তার আরো কয়েকটি ছদ্মনাম রয়েছে, কামরুজ্জামান খান, নুরুজ্জামান ও জামান ভাই। উলফা দীর্ঘদিন ধরেই ভারতের কাছ থেকে আসামের স্বাধীনতার জন্য সশস্ত্র সংগ্রাম চালিয়ে আসছে।


title: পরেশ বড়ুয়া

text: ১৯৯১ সালে পরেশ ভারত থেকে বাংলাদেশে চলে আসেন এবং ৩০শে জানুয়ারি ২০১৪ সালে বাংলাদেশের একটি আদালতে তিনি দোষী সাবস্থ্য হন। বিচারে তাকে দশ ট্রাক অস্ত্র মামলায় মৃত্যুদন্ড দেওয়া হয়। বর্তমানে তিনি পলাতক রয়েছেন।


title: পরেশ বড়ুয়া

text: পরেশ বড়ুয়া ১৯৫৭ সালে ভারতের আসামের জেরাইচাকলি ভারাইগাঁও গ্রামে জন্মগ্রহন করেন। যুবক বয়সে তিনি ফুটবল খেলোয়াড় ছিলেন। প্রথমে তিনি ডিব্রুগড় জেলার জন্য ও পরবর্তীকালে ডিব্রুগড় বিশ্ববিদ্যালয়ের অধীনে ফুটবল খেলতেন। পরবর্তীতে তিনি রেলওয়েতে কাজ করা শুরু করেন এবং সেখানে ১৯৭৮ সাল থেকে ১৯৮২ সাল পর্যন্ত কাজ করেন। তিনি দিবরাগার রেলওয়ে ফুটবল টিমে ফুল-ব্যাকার হিসেবে খেলতেন। তিনি কিছু সময় দুলিয়াজানে ওয়েল ইন্ডিয়া লিমিটেডেও কাজ করেছেন। তিনি ববি ভূয়ান বড়ুয়ার সাথে বিবাহ বন্ধনে আবদ্ধ হন এবং তাদের দুটি সন্তান রয়েছে; তাহসিম খান ও আকাশ খান। অন্য একটি সূত্র অনুসারে তার বড় ছেলের নাম তাহসান অঙ্কুর খান সুনলে।


title: পরেশ বড়ুয়া

text:
২০১০ সালের ডিসেম্বরে বড়ুয়া ইন্দু-এশিয়ান নিউজ সার্ভিসকে করা এক ই-মেইলে বলেন তার বড় ছেলেকে (১৯) বাংলাদেশে অপহরণ করে নিয়ে যাওয়া হয়েছে। তিনি আরো দাবি করেন, তার পরিবারের উপর চাপ সৃষ্টি করতে ও তাকে আত্মসমর্পণে বাধ্য করতেই তার ছেলেকে অপহরণ করা হয়েছে। পরবর্তীতে উলফার পক্ষ থেকে বলা হয়, পরেশ বড়ুয়ার ছেলেকে অপহরণকারীরা মারাত্বকভাবে পিটিয়ে আহত করেছে এবং তার পিতার অবস্থান, আয় ও বাণিজ্য সম্পর্কে তথ্য সংগ্রহের জন্য জিজ্ঞাসাবাদ করেছে কিন্তু কোন রকম সাহায্য না পেয়ে তাকে ছেড়ে দিয়েছে। সংস্থাটি পরবর্তীতে আরো বলে, বড়ুয়ার ছেলে তার অপহরণ সম্পর্কে আতঙ্কগ্রস্থ ছিল। ই-মেইলে বড়ুয়া আরো লিখেন,
টাইমস অফ আসাম দাবি করে, ভারতের গোয়েন্দা সংস্থাগুলো সম্ভবত সুনলের মাধ্যমে বড়ুয়ার অবস্থান শনাক্তের চেষ্ঠা করছে। পত্রিকা আরো দাবি করে ২০১২ সালের প্রথম দিকে গোয়েন্দা সংস্থাগুলো সুনলের কিছু আলোকচিত্র ধারণ করতে সমর্থ হয়। ভারতের কেন্দ্রীয় স্বরাষ্ট্র সচিব বড়ুয়ার পরিবারের প্রতি শক্ত মনোভাব প্রকাশ করেছে এবং তাদের উগ্র মনোভাবের কারণে তারা আর ভারতে ফিরতে পারবে না। পরেশ বড়ুয়ার একজন সহকারী বলেন, অরবিন্দ রাজখোয়া তার ও অনুপ চেটিয়ার পরিবারকে বাংলাদেশ থেকে ভারতে ফিরিয়ে আনতে বাংলাদেশে প্রতিনিধি পাঠিয়েছেন।


title: বারা জেলা

text: বারা জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। কালাইয়া হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৫৫৯,১৩৫ জন।


title: আন্দ্রে রাসেল

text: আন্দ্রে ডোয়াইন রাসেল (; জন্ম: ২৯ এপ্রিল, ১৯৮৮) হলেন একজন জ্যামাইকান ক্রিকেটার। রাসেল ওয়েস্ট ইন্ডিজ ক্রিকেট দলের হয়ে টেস্ট ক্রিকেট এবং ওডিআই খেলে থাকেন। তিনি মূলত একজন ফাস্ট বোলিং অল-রাউন্ডার। রাসেলের ২০১০ সালের নভেম্বরে শ্রীলঙ্কার বিরুদ্ধে টেস্টে অভিষেক হয়।


title: আন্দ্রে রাসেল

text:
২০১০ সালে ইংল্যান্ডের ওরচেস্টারশায়ার বার্নার্ডস গ্রীণ ক্রিকেট ক্লাব, দলের হয়ে খেলেন যেখানে তিনি বার্মিংহাম লীগ ক্রিকেটে প্রমোশনেন সাহায্য করেন। তিনি ৩৯ উইকেট লাভ করেন যেখানে ১০.১৫ এভারেজ ছিল। তিনি তার ব্যাটিং নেতৃত্বে ৯৯.৮৮ গড়ে ১১ ইনিংসে মিলে (৩বার অপরাজিত) ৭৯৯ রান করেন।
২০১১ সালের ভারতের মোহালিতে ক্রিকেট বিশ্বকাপে আয়ারল্যান্ডের বিরুদ্ধে তার একদিনের আন্তর্জাতিকে অভিষেক হয়। যেখানে তিনি মাত্র ৩ রান করেন এবং বল হাতে জন মনিকে বোল্ড করেন।
২০১২ সালের আইপিএল নিলামে দিল্লি ডেয়ারডেভিলস তাকে $৪৫০,০০ মার্কিন ডলারের বিনিময়ে কিনে নেয়।


title: আন্দ্রে রাসেল

text: সেপ্টেম্বর ২১, ২০১৩ তারিখে, ভারতের বিরুদ্ধে একটি ম্যাচে তিনি কেদার যাদব, যুবরাজ সিং, নামান ওঝা ও ইউসুফ পাঠানকে আউট করে তিনি টি২০ ম্যাচে প্রথম বোলার হিসেবে ৪ বলে ৪ উইকেট লাভ করতে সামর্থ্য হন।


title: রৌতহট জেলা

text: রৌতহট জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। গৌর হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৫৪৫,১৩২ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৬৮৬,৭২২ জন। নেপালের রৌতহটে সবচেয়ে বেশি মুসলমান রয়েছে যা প্রায় ১৯.৪৬৫% (২০০১ সালে মোট সংখ্যা ছিল ১০৬,১১ জন)।


title: পর্সা জেলা

text: পর্সা জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। বীরগঞ্জ হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা হচ্ছে ৪৯৭,২১৯ জন।


title: চিতবন জেলা

text: চিতবন জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের পশ্চিমাংশের একটি জেলা। ভারতপুর হচ্ছে এই জেলার সদরদপ্তর। এই জেলার আয়তন ।। ২০১১ সালের আদমশুমারি অনুসারে এজেলার লোকসংখ্যা হচ্ছে ৫৭৯,৯৮৪ জন (২৭৯,০৮৭ জন পুরুষ এবং ৩০০,৮৯৭ জন নারী)।


title: মকবানপুর জেলা

text: মকয়ানপুর জেলা ( , হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। হেতাউদা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৯২৬০৪ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৪,২০,৪৭৭ জন।


title: হারুকি মুরাকামি

text: তার রচিত কথাসাহিত্য তাকে জাপান ও আন্তর্জাতিক পরিমণ্ডলে সমালোচকদের প্রশংসা ও অনেক পুরস্কার এনে দিয়েছে। এইসকল পুরষ্কারের মধ্যে রয়েছে ওয়ার্ল্ড ফ্যান্টাসি অ্যাওয়ার্ড (২০০৬), ফ্রাংক ও'কনার আন্তর্জাতিক ছোটগল্প পুরস্কার অপরদিকে তার সমস্ত শিল্পসম্ভারের জন্য ফ্রান্‌ৎস কাফকা পুরষ্কার(২০০৬) এবং জেরুজালেম পুরষ্কার (২০০৯) অন্যতম। তার মৌলিক রচনার মধ্যে "এ ওয়াইল্ড শিপ চেজ" (১৯৮২), "নরওয়েজিয়ান উড" (১৯৮৭), "দি উইন্ড-আপ বার্ড ক্রনিকল" (১৯৯৪-১৯৯৫), "কাফকা অন্য দি শোর" (২০০২) এবং "ওয়ানকিউএইটফোর" (২০০৯-২০১০) অন্যতম। এছাড়া তিনি অনুবাদক হিসেবে অনেক ইংরেজি সাহিত্য জাপানী ভাষায় অনুবাদ করেছেন।


title: হারুকি মুরাকামি

text: সমালোচকেরা অনেকেই হারুকির কথাসাহিত্যগুলো ফ্রান্‌ৎস কাফকার একাকীত্বে ভরা উন্মাদনা, শূন্যতা ও অর্থহীনতায় ভরা কথাশিল্প হিসেবে উল্লেখ করেন। হারুকি মুরাকামি উত্তর আধুনিক সাহিত্যের একজন অন্যতম প্রভাবশালী লেখক। দি গার্ডিয়েনের স্টিভেন পুল সাহিত্যকর্মের জন্য হারুকি মুরাকামিতা কে তার পৃথিবীর জীবিত সর্বশ্রেষ্ঠ সাহিত্যিকদের মধ্যে অন্যতম বলে অখ্যা দেন।


title: হারুকি মুরাকামি

text: তিনি গত এক দশকে কয়েকবার সাহিত্যে নোবেল পুরস্কারের জন্য শর্ট লিস্টেড হয়েছেন।


title: ইউনাইটেড লিবারেশন ফ্রন্ট অব আসাম

text: ইউনাইটেড লিবারেশন ফ্রন্ট অফ আসাম (উলফা) () হল উত্তর-পূর্ব ভারতের অন্যান্য সংগঠনের মত আসামের একটি বিচ্ছিন্নতাবাদী সংগঠন যারা ভারত ফেডারেশন থেকে আসামের সার্বভৌমত্ব দাবি করে সশস্ত্র লড়াই করছে। ভারত সরকার ১৯৯০ সালে সংগঠনটিকে সন্ত্রাসী সংগঠন হিসেবে চিহ্নিত করে নিষিদ্ধ ঘোষণা করেছে যখন মার্কিন সরকারের স্টেটস ডিপার্টমেন্ট সংগঠনটিকে "দৃষ্টি দেওয়া প্রয়োজন এমন সংগঠনের" তালিকাভুক্ত করেছে।


title: ইউনাইটেড লিবারেশন ফ্রন্ট অব আসাম

text: উলফা রাঙ গড়ে ৭ই এপ্রিল ১৯৭৯ সালে প্রতিষ্ঠিত হয়। সুনীল নাথের তথ্যানুসারে ১৯৮৩ সালে নাগাল্যান্ডের জাতীয়তাবাদী সমাজতান্ত্রিক কাউন্সিলের সাথে উলফা সম্পর্কিত। এছাড়াও ১৯৮৭ সালে বার্মার কেআই এর সাথেও উলফা সম্পর্কিত। ১৯৯০ সালের দিকে সংগঠনটি সশস্ত্রভাবে সক্রিয় হওয়া শুরু করে যা এখনো চলছে। ভারতের সেনাবাহিনী ১৯৯০ সাল থেকেই উলফার বিরুদ্ধে অভিযান পরিচালনা করে আসছে। এখন পর্যন্ত উলফা ও নিরাপত্তা সংস্থাগুলোর মধ্যে চলা সংঘর্ষে ১৮,০০০ এর বেশি মানুষ প্রাণ হারিয়েছে। ২০০৯ সালের ৫ই ডিসেম্বর সংগঠনটির চেয়ারম্যান ও ডেপুটি-কমান্ডার-ইন-চিফকে ভারতীয় তদন্তের সম্মখীন করা হয়।


title: ইউনাইটেড লিবারেশন ফ্রন্ট অব আসাম

text: উলফা নেতাদের একটি বড় অংশ বাংলাদেশে আত্মগোপনে চলে আসে এবং কেউ কেউ বাংলাদেশ নিরাপত্তা বাহিনীর হাতে গ্রেফতার হন। এরপর বাংলাদেশ সরকার ও ভারত সরকার উলফা বিষয়ে বিভিন্ন সময় বৈঠকের আয়োজন কের তাদের হস্তান্তরের জন্য। ২০১০ সালের জানুয়ারি উলফার একটি অংশ তাদের নমনীয় অবস্থান ভারত সরকারের কাছে তুলে ধরে স্বাধীনতার দাবি থেকে ফিরে এসে সরকারের সাথে আলোচনার জন্য প্রস্তুতি নেন। অপরদিকে পরেশ বড়ুয়ার নেতৃত্বাধীন একটি অংশ পূর্বের দাবিতেই অটল থাকে। ৩০শে জানুয়ারি ২০১৪ সালে বাংলাদেশ সরকার অস্ত্র চোরাচালানের একটি মামলায় পরেশ বড়ুয়াসহ ১৪ জনকে ফাঁসির আদেশ দেন।


title: ইউনাইটেড লিবারেশন ফ্রন্ট অব আসাম

text: ২০১১ সালের ৩ সেপ্টেম্বর উলফার বিরুদ্ধে অভিযান পরিচালনা না করার জন্য ভারত সরকার, আসাম সরকার ও উলফার মধ্যে একটি ত্রিমুখী চুক্তি স্বাক্ষরিত হয়।


title: কালুরঘাট সেতু

text: কালুরঘাট সেতু কর্ণফুলী নদীর উপর প্রতিষ্ঠিত। প্রাগৌতিহাসিক যুগ হতে নদী পারাপারের জন্য স্থানটি কালুর ঘাট নামে নদী পারাপারে ভূমিকা রেখে আসলেও ১৯৩০ সালে ব্রিটিশ শাসনামলে এ রেল সেতুটি নির্মিত হয়। স্থানীয় ভাবে কালুরঘাট সেতুটি কালুরঘাটের পোল নামে বহুল পরিচিত।


title: কালুরঘাট সেতু

text: বাংলাদেশর বাণিজ্যিক রাজধানী চট্টগ্রামের গোড়াপত্তনকারী কর্ণফুলী নদীর মোহনা হতে ৭/৮ মাইল উজানে কালুরঘাট নামক স্থানে এটি তৈরী হয়। যা স্থানিক বিবেচনায় চট্টগ্রাম শহর হতে দক্ষিণাংশে অবস্থিত।


title: কালুরঘাট সেতু

text: এটি কর্ণফুলী নদীর দ্বারা দ্বিখন্ডিত বৃহত্তর চট্টগ্রাম জেলাকে উত্তর ও দক্ষিণাংশে সংযুক্ত করে। আশি বছরের পুরাতন এ সেতুটি দক্ষিণাংশের একমাত্র সংযোগ মাধ্যম ছিল, এক দশক পূর্বে শাহ আমানত কর্ণফুলী সেতুর উদ্বোধনের পূর্ব পর্যন্ত। তাই একে দক্ষিণ চট্টগ্রামের প্রবেশদ্বারও বলা হয়।


title: কালুরঘাট সেতু

text: যদিও বাংলাদেশের মুক্তিযুদ্ধে ঐতিহাসিক ভূমিকা রাখা কালুরঘাট বেতার কেন্দ্রটি বহদ্দারহাট নামক স্থান সংলগ্ন এলাকায় অবস্থিত কিন্তু কালুরঘাটের দেশ ব্যাপী পরিচিতির সুবাদে এ কেন্দ্রটিও কালুরঘাট বেতার কেন্দ্র নামে প্রতিষ্ঠিত হয়। মুক্তিযুদ্ধের দীর্ঘ নয় মাসে কালুরঘাট সেতুর পশ্চিম ও উত্তর পাড়ের দখল নিয়ে হানাদার বাহিনীর সাথে মুক্তি বাহিনীর যুদ্ধের ইতিহাস চিরস্মরণীয়।


title: কালুরঘাট সেতু

text: ১৯১৪ সালে প্রথম বিশ্বযুদ্ধে বার্মা ফ্রন্টের সৈন্য পরিচালনা করার জন্য কর্ণফুলী নদীতে ব্রীজ নির্মাণের প্রয়োজনীয়তা দেখা যায়। ফলে ১৯৩০ সালে ব্রুনিক এন্ড কোম্পানী ব্রীজ বিল্ডার্স হাওড়া নামক একটি ব্রীজ নির্মাণকারী প্রতিষ্ঠান ব্রীজটি নির্মাণ করে। মূলত: ট্রেন চলাচলের জন্য ৭শ গজ লম্বা সেতুটি সে বছর ৪ জুন উদ্বোধন করা হয়। পরে দ্বিতীয় বিশ্বযুদ্ধে পুনরায় বার্মা ফ্রন্টের যুদ্ধে মোটরযান চলাচলের জন্য ডেক বসানো হয়। দেশ বিভাগের পর ডেক তুলে ফেলা হয়। পরে ১৯৫৮ সালে সব রকম যানবাহন চলাচল যোগ্য করে ব্রীজটির বর্তমান রূপ দেওয়া হয়। ব্রিটিশ আমলে নির্মিত ব্রীজটির রয়েছে ২টি এব্যাটমেট, ৬টি ব্রিক পিলার, ১২টি স্টীলপিলার ও ১৯টি স্প্যান।


title: ইডেন পার্ক

text: ইডেন পার্ক ("ইডেনের বাগান") নিউজিল্যান্ডের বিখ্যাত ও সর্ববৃহৎ আন্তর্জাতিকমানের ক্রিকেট স্টেডিয়াম। নিউজিল্যান্ডের সর্ববৃহৎ শহর অকল্যাণ্ডের মধ্যবর্তী এলাকা থেকে তিন কিলোমিটার দক্ষিণ-পূর্বাংশের সিবিডি এলাকায় এ স্টেডিয়ামের অবস্থান। সমৃদ্ধ ক্রীড়া ও সামাজিক ইতিহাসে ইডেন পার্কের সুনাম রয়েছে। এদেশের যে-কোন স্টেডিয়ামের তুলনায় এখানে অধিক খেলা অণুষ্ঠিত হয়েছে ও এর আন্তর্জাতিক পরিচিতি ঘটেছে। মূলতঃ শীতকালে রাগবি ইউনিয়ন খেলার জন্য স্টেডিয়ামটির নির্মাণ কাজ শুরু হয় ও গ্রীষ্মকালে ক্রিকেট খেলা অণুষ্ঠিত হয়। সাম্প্রতিককালে রাগবি লীগ এবং ফুটবল খেলাও এ স্টেডিয়ামে অণুষ্ঠিত হচ্ছে। বিশ্বের একমাত্র স্টেডিয়াম হিসেবে এখানে একাধিকবার রাগবি বিশ্বকাপের ফাইনাল খেলা অণুষ্ঠিত হয়েছে। অস্ট্রেলিয়া এবং নিউজিল্যান্ডে যৌথভাবে অণুষ্ঠিতব্য ২০১৫ সালের ক্রিকেট বিশ্বকাপের অন্যতম মাঠ হিসেবে এ স্টেডিয়ামকে নির্বাচিত করা হয়েছে।


title: ইডেন পার্ক

text: ১৯০০ সালে ক্রীড়াস্থল হিসেবে ইডেন পার্কের অভিষেক ঘটে। শুরুতে এটি ব্যবহার অণুপযোগী হলে পরবর্তীতে ১৯১৪ সালে এ মাঠে পানি নিষ্কাশনের ব্যবস্থা করা হয়। শুরুতেই ব্যাপকভাবে ক্রিকেট খেলায় ব্যবহার করা হয়। ঐসময় এটি কিংসল্যান্ড ক্রিকেট মাঠ হিসেবে পরিচিত ছিল। ইডেন ক্রিকেট ক্লাবের সাথে একীভূত হয়ে এটি ইডেন ক্রিকেট মাঠ নামাঙ্কিত হয়। ১৮৮৩ সালে প্রতিষ্ঠিত অকল্যাণ্ড ক্রিকেট সংস্থা স্টেডিয়ামের দায়িত্ব নেয়ার পর ১৯১২ সালের মধ্যে এটি ইডেন পার্ক নামে সর্বসমক্ষে পরিচিত পায়। এরপর থেকে অদ্যাবধি অকল্যাণ্ড ক্রিকেটের নিজস্ব মাঠ হিসেবে ব্যবহতসহ আন্তর্জাতিক পর্যায়ের অনেক টেস্ট, একদিনের আন্তর্জাতিক এবং টুয়েন্টি২০ ক্রিকেট খেলার আয়োজন করে আসছে।


title: ইডেন পার্ক

text: ১৯১৩ সালে অকল্যাণ্ড ক্রিকেট সংস্থার সাথে চুক্তিবদ্ধ হয়ে রাগবি খেলা এ মাঠে অণুষ্ঠিত হয়। অকল্যাণ্ড রাগবি দল ২১ বছর মেয়াদে শীতকালে ব্যবহারের জন্য এ মাঠকে ব্যবহার করে। রাগবি ও ক্রিকেটের পাশাপাশি মাঝে-মধ্যেই ফুটবল, আন্তর্জাতিক হকি খেলাসহ ১৯৫০ সালে ব্রিটিশ এম্পায়ার গেমস প্রতিযোগিতাও ইডেন পার্কে অণুষ্ঠিত হয়েছে। ২০১৩ সালে নিউজিল্যান্ড ওয়ারিয়র্স ঘোষণা করে যে, ইডেন পার্কে ২০১৪ সালের এনআরএল মৌসুমের তিনটি খেলা অণুষ্ঠিত হবে।


title: ইডেন পার্ক

text: আন্তর্জাতিক অঙ্গনের অন্যতম পুরনো মাঠ হলেও এটি বেশ আধুনিক স্টেডিয়াম। যদিও আকারে এটি বেশ ছোট।


title: ইডেন পার্ক

text: এখনো অব্দি ৩ এশীয় দেশ নিউজিল্যান্ডের বিরুদ্ধে এই মাঠে জয় পেয়েছে ।


title: স্মরণ ঘোষাল

text: "স্মরণ ঘোষাল যিনি সত্যজিত রায়ের বিশ্ববিখ্যাত অপু-ত্রয়ীর অপরাজিত"' চলচিত্রে কিশোর অপুর ভুমিকায় অভিনয় করেছিলেন।


title: স্মরণ ঘোষাল

text: অপরাজিত চলচিত্রে অসামান্য অভিনয়ের পর সত্যজিত রবীন্দ্রনাথ ঠাকুর তথ্যচিত্রেও কিশোর রবির ভুমিকায় অভিনয় করান। তবে অভিনেতা হিসাবে এই দুটি মাত্র চলচিত্রে স্মরণবাবু অভিনয় করেন।


title: স্মরণ ঘোষাল

text: কলকাতার এক সম্ভ্রান্ত পরিবারে জন্ম। তাঁর মামা হলেন বিখ্যাত চিত্রকর চিত্তপ্রসাদ ভট্টাচার্য্য। স্মরণবাবু জীবিকা হিসাবে পর্যটনের ব্যবসায় যুক্ত ছিলেন এবং ১০নম্বর মেহের আলি রোডের নিজগৃহ থেকেই তিনি এই ব্যবসা চালাতেন। তিনি ছিলেন পরিবেশ ও বন্যপ্রাণী কর্মী। দক্ষিণ কলকাতা রাইফেল ক্লাবের কোযাধ্যক্ষ হিসাবে কলকাতায় খেলা হিসাবে রাইফেল শুটিং-এর উল্লেখযোগ্য পৃষ্ঠপোষক ছিলেন। ১০ই জুলাই ২০০৮ সালে মৃত্যুকালে তাঁর বয়স হয়েছিল ৬৪বছর।


title: গোর্খা জেলা

text: গোর্খা জেলা (, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা এবং গোর্খা সৈন্যদের বসতির জন্য বিখ্যাত। পোখারিথক হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ২৮৮,১৩৪ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৪,২০,৪৭৭ জন।


title: সোহিনী আলম

text: সোহিনী আলম () একজন বাংলাদেশী বংশোদ্ভুদ ব্রিটিশ সঙ্গীতশিল্পী।


title: সোহিনী আলম

text: সোহিনী যুক্তরাজ্যে জন্মগ্রহণ করেন এবং লন্ডন এবং বাংলাদেশের ঢাকায় বেড়ে উঠেন। তার জন্ম সংগীত পরিবারে এবং তিনি তার মা হিরন আলম ও তার খালা জান্নাত আরা ও ফেরদৌস আরা’র কাছে গান শিখেন। তিনি বর্তমানে নজরুল সঙ্গীতে বাংলাদেশী শিল্পীদের মধ্যে পথিকৃৎ। সোহিনী মার্কিন যুক্তরাষ্ট্রের আঙ্গলো স্টেট বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।


title: সোহিনী আলম

text:
কন্ঠশিল্পী হিসেবে, সোহিনী গান গেয়েছেন নাচ, থিয়েটার এবং সিনেমার জন্য। তিনি ““ক্ষ”” এবং “লক্ষীটেরা” প্রধান কন্ঠশিল্পী। তিনি আন্তর্জাতিকভাবে বিভিন্ন স্টেজে, রেডিওতে এবং টেলিভিশনে কাজ করেছেন। সোহিনী কারুকাজ প্রতিষ্ঠান “কমলা কালেক্টিভ” এর প্রতিষ্ঠাতা সদস্য এবং ইভেন্ট কোম্পানী “রাগা টু রেগি” এর তত্ত্বাবধায়ক।
সোহিনী প্রাথমিকভাবে নজরুল সঙ্গীতে উপর প্রশি”ক্ষ”ণ নেন, কিন্তু তার শাখা-প্রশাখা লোক সঙ্গীত, রবীন্দ্র সঙ্গীত এবং আধুনিক সঙ্গীতে ছড়িয়ে পড়ে। তিনি প্রধানত বাংলায় গান করেন কিন্তু এর শৈল্পিকদিক বিবেচনা করে তিনি বাংলা গানকে ইংরেজীতে রুপান্তর করে গান। ইংরেজী/স্প্যানিশে লক্ষী টেরা এবং ইংরেজী/হিন্দিতে কঞ্জুস-দ্য মাইজার (Kanjoos-The Miser), ডিক ইউটিংটন গোস বলিউড (Dick Whittington Goes Bollywood) এবং বলিউড সিন্ড্রেলা (Bollywood Cinderella) -তে গান করেন। তিনি তামিল ও রোম ভাষায় নাগিন সুরে গানও গেয়েছেন।


title: সোহিনী আলম

text:
কিশোন-খানের একটি আফ্রো-কিউবান-বাংলা ব্যান্ড “লক্ষী টেরা”-র প্রধান কণ্ঠশিল্পী হিসেবে সোহিনী ২০১০ সালে ঢাকায় “সাউথ এশিয়ান গেমসের” সমাপনী অনুষ্ঠানে এবং ২০১১ সালে ঢাকা মিউজিক ফেস্টিভালে গান পরিবেশন করেন। ২০১১ সালে লক্ষী টেরা ব্যান্ডের সাথে তিনি WOMAD এ গান পরিবেশন করেন, “রুনি স্কট জায ক্লাব”-এর প্রধান স্টেজে দুইবার সঙ্গীত পরিবেশন করেন এবং ২০১২ সালে “বার্বিকান সেন্টার”-এ “আফ্রো-কিউবান অল স্টারস” খোলেন। সোহিনী লক্ষী টেরা ব্যান্ড থেকে দুইটি এলবাম বের করেন। একটি “নো ভিসা রিকোয়ারড” (No Visa Required) এবং অন্যটি “চে গুয়েভারার ডায়রী” (Che Guava's Rickshaw Diaries)।
তার দ্বিতীয় এলবাম “চে গুয়েভারার ডায়রী” (Che Guava's Rickshaw Diaries) বিশ্ব সঙ্গীত ম্যাগাজিন “সংলাইন্স” (Songlines) এর মতামত দেয়। ম্যাগাজিনটি লেখেঃ


title: সোহিনী আলম

text: “This good-natured London-based collective are now widely acknowledged as an international force to be reckoned with."


title: সোহিনী আলম

text: ২০০৭ সালে অলিভার উইক’স এর সাথে সোহিনী ““ক্ষ”” নামের একটি ব্যান্ড গঠন করে। এই ব্যান্ডের অন্যান্য সদস্যরা হলেন, বেন হিলইয়ার্ড এবং ডেরেল স্ক্রাল। “ক্ষ” ব্যান্ড হারানো দিনের গানগুলো সমসাময়িক সুরে পরিবেশন করত। এই ব্যান্ডটি “অর্নব” সাথে ২০০৮ সালে “দৃষ্টিপাত” এর আয়োজনে লন্ডনে একটি কনসার্ট করে। “ক্ষ” তার প্রথম এলবামের জন্য কাজ করে এবং ২০১২ সালের মার্চে তারা রবীন্দ্রনাথ ঠাকুরের “আমার সোনার বাংলা” গানটি প্রথমে বের করে। ২০১২ সালে র ডিসেম্বরে, এই গানের ভিডিও প্রকাশ করা হয়। যা বিভিন্ন গণমাধ্যমে বিশেষ করে বাংলাদেশী সংবাদপত্র, টেলিভিশন চ্যানেল এবং রেডিওসহ অন্যান্য গণমাধ্যমে স্থান পায়। এর ফলে বাংলাদেশের প্রখ্যাত সঙ্গীত শিল্পীরা ব্যান্ডের এই গান নিয়ে অনেক আলোচনা করে, যা কিনা বাংলাদেশের জাতীয় সঙ্গীত। ২০১৩ সালের এপ্রিলে, “ক্ষ” ব্যান্ড “অ্যালকেমী ফেস্টিভ্যল” –এর অংশ হিসেবে সাউথ ব্যাঙ্ক সেন্টারের পার্সেল হলে সঙ্গীত পরিবেশন করে।


title: সোহিনী আলম

text:
সোহিনী সুরকার জোসিলিন পুক এবং নৃত্যশিল্পী/নৃত্যপরিকল্পনাকারী আকরাম খানের সাথে কাজ করেন। তার গাওয়া নাচের গান “দেশ” “অলিভার পুরষ্কার” জিতে। তার সঙ্গীতের কাজ যুক্তরাজ্যের পালস ম্যাগাজিন কর্তৃক প্রসংশিত হয়। তিনি আকাদেমী’র “সং অব দ্য সিটি” র জন্যেও কন্ঠ দেন, যা ২০১১ সালে সাউথওয়ার্ক প্লেহাউজে পরিবেশিত হয়
সোহিনী বিভিন্ন থিয়েটারে কন্ঠশিল্পী হিসেবে জড়িত। তার মধ্যে উল্লেখযোগ্য হলঃ


title: সোহিনী আলম

text:
সোহিনী কাজ এই চারটি প্রযোজনা সংস্থা কর্তৃক প্রসংশিত হয়েছিল। তার কাজ সম্পর্কে ডিক উইটিংটন গো’স বলিউড, দ্য স্টেজ লেখেনঃ
“Alam creates a transcendent soundscape that taps as much into the spirituality as the silliness of this time of year.”


title: সোহিনী আলম

text:
ইউকে থিয়েটার নেটওয়ার্ক তার কঞ্জুস সম্পর্কে মতামত দেয়,
“singer Sohini Alam takes us to a different level as her rich voice encompasses everything from jazz and scat singing and pop to traditional Indian songs.”"


title: সোহিনী আলম

text:
বলিউড সিন্ড্রেলায় তার পরিবেশনা সম্পর্কে “দ্য পাবলিক রিভিউ” লেখে। তা হলঃ
“the key person in all of this was the singer...Sohini Alam, who sang for every single character as they mimed the words. What a powerful voice and what great use of styles, tone and register.”"


title: সোহিনী আলম

text:
তাকে অন্যান্য আরো কিছু প্রোডাকশনেও সঙ্গীত পরিবেশন করতে দেখা যায়। উল্লেখযোগ্য হলঃ
তিনি একটি প্রামাণ্য চিত্র “DOTS” এবং দুইটি সিনেমার জন্য গান করেন। সিনেমা দুইটি হল “দ্য লাস্ট ঠাকুর (২০০৮) ” এবং “লাইফ গোস অন (২০০৯)“।


title: সোহিনী আলম

text: সোহিনীকে নিয়ে বিবিসি রেডিও কয়েকটি অনুষ্ঠান পরিবেশনা করেছে, যেমন World on 3, The Verb, Introducing with Tom Robinson, এবং বিবিসি এশিয়ান নেটওয়ার্কে টমি সান্ধু’র breakfast show। ২০১২ সালের লন্ডন অলিম্পিকসের সময় বিবিস লন্ডন, বিবিসি রেডিও বাংলা সার্ভিস এবং বিবিসি ৫ তে তার উপস্থিতি পরিক্ষিত হয়।


title: সোহিনী আলম

text: তাকে বাংলাদেশ ও যুক্তরাজ্যের বাংলা টিভি চ্যানেল যেমনঃ বাংলা টিভি, চ্যানেল এস, দেশ টিভি,এটিএন বাংলা এবং চ্যানেল আই তে বিভিন্ন অনুষ্ঠানে দেখা যায়। সাউথ এশিয়ান গেমসে তার পরিবেশনা সমগ্র দক্ষিণ এশিয়াতে প্রচারিত হয়। তিনি বাংলাদেশ, যুক্তরাজ্য, যুক্তরাষ্ট্র, সুইডেন এবং স্পেনে বিভিন্ন স্টেজে গান পরিবেশন করেছেন। সঙ্গীত দল “আমরা ক জন” এর অংশ হিসেবে, ২০০৩ এবং ২০০৮ সালে তিনি বোস্টনে দুইটি এবং ২০১০ সালে লন্ডনে বিশাল কনসার্ট করেছেন। তিনি ২০০৬ থেকে ২০০৯ সালের মধ্যে দৃষ্টিপাতের বিভিন্ন অনুষ্ঠানে অংশগ্রহণ করেছেন। ২০১০ সালে লন্ডনের বাংলা সংস্কৃতির বিশাল উৎসব বৈশাখী মেলাতেও তিনি গান পরিবেশন করেছেন।


title: সোহিনী আলম

text: সোহিনী ব্রিটিশ-এশিয়ান বংশীবাদক অরূন ঘোষের সাথে যৌথভাবে বিভিন্ন অনুষ্ঠানে পরিবেশনা করেছেন, যেমনঃ ডার্টিংটন ঠাকুর ফেস্টিভাল, দ্য ফিউশন এশিয়া ফেস্টিভাল এবং দ্য এলকেমী ফেস্টিভাল। তিনি বাংলাদেশী শিল্পী লাবিক কামাল গৌরবের সাথেও কাজ করেছেন, তারা যৌথভাবে ২০১০ সালে তারা আর্টসে একটি সঙ্গীত অনুষ্ঠানও করেন। তিনি বাংলাদেশী বেসরকারী সংস্থা (NGO) ব্র্যাক কর্তৃক মুক্তিপ্রাপ্ত বাংলা গানের এলবাম “নারী” তেও গান গেয়েছেন।


title: সোহিনী আলম

text: সোহিনী নিম্নের এলবামগুলো সঙ্গীত পরিবেশন করেছেন


title: কাস্কী জেলা

text: কাস্কী জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।


title: কাস্কী জেলা

text: সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।


title: আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা

text: ক্রিকেটে পাঁচ-উইকেট লাভ বলতে বুঝায় একজন বোলার কর্তৃক একটি ইনিংসে পাঁচ বা তার বেশি উইকেট নেওয়া। এটিকে একটি উল্লেখযোগ্য কৃতিত্ব হিসাবে গণ্য করা হয় এবং এই পর্যন্ত ৪৫ জন খেলোয়াড় তাদের ক্রিকেট ক্যারিয়ারের আন্তর্জাতিক পর্যায়ে ১৫ বার পাঁচ বা তার বেশি উইকেট নিয়েছেন। বাংলাদেশী বোলার সাকিব আল হাসান যিনি একজন স্লো বামহাতি অর্থোডক্স স্পিনার, বাংলাদেশের হয়ে ডিসেম্বর ২০১৮ সাল পর্যন্ত ২০ বার পাঁচ উইকেট নেওয়ার কৃতিত্ব লাভ করেছেন। যার মধ্যে ১৮টি টেস্টে, ১টি ওডিআই ক্রিকেট ও ১টি টি২০আই ক্রিকেটে নিয়েছেন। আন্তর্জাতিক ক্রিকেটে সকল ফরম্যাটে ২০টি পাঁচ-উইকেট শিকারের মাধ্যমে, তিনি সর্বকালের মোট তালিকায় ২৬ তম স্থানে আছেন এবং তার দেশের খেলোয়াড়ের মধ্যে প্রথমে আছেন। এছাড়া তিনি স্যার রিচার্ড হ্যাডলির পর টেস্ট ইতিহাসের দ্বিতীয় ক্রিকেটার হিসেবে একাধিক ম্যাচে একইসাথে ১০ উইকেট ও অর্ধশতক করেন।


text: সাকিব আল হাসানের টেস্ট অভিষেক হয় ভারতের বিপক্ষে চট্টগ্রামে। এর দেড় বছর পর অক্টোবর ২০০৮ সালে চট্টগ্রামেই নিউজিলান্ডের বিপক্ষে টেস্টে প্রথম পাঁচ বা তার বেশি উইকেট নেন। তিনি প্রথম ইনিংসে ২৫.৫ ওভার বল করে ৩৬ রানের বিনিময়ে ৭ উইকেট নেয়। যেটি এখন পর্যন্ত তার ক্যারিয়ারের সেরা বোলিং। একই বছর তিনি পরের ৩ টেস্টে পর পর ৩ বার পাঁচ উইকেট নিয়ে বছর শেষ করেন; যার ২টি দক্ষিণ আফ্রিকা ও ১টি শ্রীলঙ্কার বিপক্ষে। ২০১৪ সালে জিম্বাবুয়ের বিপক্ষে ২য় টেস্টে টেস্ট ক্রিকেট ইতিহাসের তৃতীয় ক্রিকেটার হিসাবে এক ম্যাচে সেঞ্চুরি ও ১০ উইকেট লাভ করেন। টেস্ট ক্রিকেটে, তিনি চতুর্থ বোলার হিসেবে সকল টেস্ট খেলুড়ে দেশের বিপক্ষে পাঁচ উইকেট লাভ করেছেন। তার ১৭টি পাঁচ উইকেটে লাভের মধ্যে ৩টি এসেছে জিম্বাবুয়ের বিপক্ষে। এছাড়া অস্ট্রেলিয়া, শ্রীলঙ্কা, ওয়েস্ট ইন্ডিজ, দক্ষিণ আফ্রিকা, নিউজিল্যান্ড ও ইংল্যান্ডের বিপক্ষে দুইবার করে পাঁচ উইকেট লাভ করেছেন।


text: অপরদিকে একদিনের আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। মে ২০০৭ সালে টেস্টে অভিষেক হওয়ার এক বছর আগে ২০০৬ সালে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষেক হয় তার। এর ৯ বছর পর ২০১৫ সালে জিম্বাবুয়ের বিপক্ষেই প্রথমবারের মত পাঁচ-উইকেট লাভ করেন। তিনি ৪৭ রানের বিনিময়ে পাঁচ উইকেট নেন এবং তার দল সেই ম্যাচ ১৪৫ রানে বিজয়ী হয়।


text: একদিনের আন্তর্জাতিক ক্রিকেটের মত টুয়েন্টি২০ আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। ২০০৬ সালের নভেম্বরে জিম্বাবুয়ের বিপক্ষে তার টুয়েন্টি২০ আন্তর্জাতিক ক্রিকেট অভিষেক হয়। এর একযুগ পর ২০ ডিসেম্বর ২০১৮ সালে ওয়েস্ট ইন্ডিজ বিপক্ষে আন্তর্জাতিক টুয়েন্টি২০ খেলায় প্রথমবারের মত পাঁচ-উইকেট লাভ করেন।


title: ইসাবেল এর্বার্হাডথ

text: ইসাবেল এর্বার্হাডথ () (১৭ ফেব্রুয়রী ১৮৭৭- ২১ অক্টোবর ১৯০৪) ছিলেন একজন জ্ঞানান্বেষী নারী এবং লেখক। তিনি আফ্রিকার উত্তরাঞ্চলে বসবাস ও ব্যাপক ভ্রমণ করেছেন। তার সমসাময়িক কালে তিনি ছিলেন একজন স্বাধীনচেৎা ব্যক্তিত্ব যিনি তার নিজ মাতাদর্শের জন্য ইউরোপের প্রচলিত আচারধর্মকে ত্যাগ করেছিলেন আর তার আদর্শটি ছিল ইসলাম। তিনি মাত্র 27 বছর বয়সে মরুভূমিতে একটি জ্বলোচ্ছাসে মারা যান। যেটুকু তথ্য প্রমাণ পাওয়া যায় তাতে বলা হয় তিনিই ছিলেন পশ্চিমা বংশদ্ভূত প্রথম সুফি অনুসারী।


title: ইসাবেল এর্বার্হাডথ

text: ইসাবেল এর্বার্হাডথ জন্ম গ্রহণ করেন সুইজারল্যান্ডের জেনেভায়। তার মা ছিলেন রুশ বংশদ্ভূত জার্মান ন্যাথাইলি ময়েডার () (née Eberhardt) এবং বাবা আলেকজান্ডার ট্রপমস্কি () ছিলেন একজন আমেরিকান।


title: ইসাবেল এর্বার্হাডথ

text: তার জার্মান মায়ের বিয়ে হয়েছিল বিপত্নিক জেনারেল পাভেল ডি মোয়ের্ডের সাথে যিনি হার্ট হৃদরোগে আক্রান্ত হয়ে মারা যান। স্বামীর যাওয়ার খবর তিনি সুইজারল্যান্ডেই থেকে যাবার সিদ্ধান্ত গ্রহণ করেন। সেখানেই চার বছর পর ইসাবেল এর্বার্হাডথ জন্ম নেন। অসচেতন জীবনযাপনের কারনে সৃষ্ট পারিবারিক জটিলতার জন্য দায়ী বাবাকে তিনি অপছন্দ করতেন।


title: ইসাবেল এর্বার্হাডথ

text: এসকল বৈরীতায় চাপা জেদে তিনি হয়ে উঠেছিলেন উচ্চশিক্ষিত। তিনি ফরাসি ভাষায় ছিলেন দক্ষ তাছাড়াও রুশ, জার্মান এবং ইতালীয় ভাষায় কথা বলতে পারতেন। তিনি ল্যাতিন ও গ্রিক ভাষায় বিদ্যার্জন করেন। তার বাবার সহযোগিতায় তিনি শাস্ত্রীয় আরবি ভাষা এবং কোরআন পড়তে শিখেন। পরবর্তীতে তিনি আরবী ভাষাও পারদর্শী হয়ে উঠেন। ছোটবেলা হতেই তিনি ছেলেদের পোশাক পরতে অভ্যস্ত ছিলেন যা তাকে যখন তখন যত্রতত্র ঘুরে বেড়ানোয় বাড়তি স্বাধীনতা যোগাতো।


title: ঈশোপনিষদ্

text: ঈশোপনিষদ্ (দেবনাগরী: ईशोपनिषद् IAST "") বা শুক্লযজুর্বেদীয় বাজসনেয়-সংহিতোপনিষদ্ হল ক্ষুদ্রতম উপনিষদ্‌গুলির অন্যতম। এটি "শুক্ল যজুর্বেদ" গ্রন্থের সর্বশেষ অধ্যায়। "ঈশোপনিষদ্" হুল একটি মুখ্য উপনিষদ্ (প্রধান উপনিষদ্)। বেদের কাণ্ব ও মধ্যন্দিন শাখায় এই উপনিষদ্ রয়েছে। "ঈশোপনিষদ্" হল একটি ক্ষুদ্র কবিতা। শাখা অনুসারে এই উপনিষদের শ্লোক সংখ্যা ১৭ বা ১৮।


title: ঈশোপনিষদ্

text: হিন্দু দর্শনের বেদান্ত শাখার একটি প্রধান ধর্মগ্রন্থ হল "ঈশোপনিষদ্"। এই গ্রন্থটি হিন্দুধর্মের বিভিন্ন সম্প্রদায়ের কাছে একটি প্রভাবশালী শ্রুতিশাস্ত্র হিসেবে গৃহীত হয়েছে। গ্রন্থের প্রথম শ্লোকের প্রথম দুটি শব্দ ("ঈশা বাস্যম্") থেকে এই উপনিষদ্‌টির নামটির উৎপত্তি। "ঈশা বাস্যম্" শব্দদুটির অর্থ “ঈশ্বরের দ্বারা আবৃত” বা “ঈশ্বরে (আত্মায়) নিহিত”। এই গ্রন্থে হিন্দুধর্মের আত্মার তত্ত্বটি আলোচিত হয়েছে। বেদান্তের অদ্বৈত ও দ্বৈত – উভয় শাখাতেই এই উপনিষদের নিজস্ব ব্যাখ্যা প্রচলিত রয়েছে।


title: ঈশোপনিষদ্

text: পল ডুসেন (১৯০৮)"কেনোপনিষদ্", "কঠোপনিষদ্", "শ্বেতাশ্বেতরোপনিষদ্" ও "মুণ্ডকোপনিষদ্" গ্রন্থের সঙ্গে "ঈশোপনিষদ্" গ্রন্থটিকেও একটি ‘কাব্যিক উপনিষদ্’ হিসেবে চিহ্নিত করেন।


title: ঈশোপনিষদ্

text: ‘ঈশ্বর’ শব্দের মূল ‘ঈশ্’ (ईश) ধাতুর অর্থ ‘সমর্থ’ ও ‘অধিপতি’। ‘ঈশ্’ শব্দটির আক্ষরিক অর্থ ‘প্রভু’। ‘বাস্যম্’ (वास्य) শব্দটির আক্ষরিক অর্থ ‘নিহিত বা আবৃত’।


title: ঈশোপনিষদ্

text: র্যা লফ গ্রিফিথ ও ম্যাক্স মুলার উভয়েই এই উপনিষদে ‘ঈশ’ শব্দটির অর্থ করেছেন ‘প্রভু’ ও ‘আত্মা’। পুকুন লি "ঈশোপনিষদ্" নামটির অনুবাদ করেছেন ‘আত্মার অধিপতি’ (‘the ruler of the Self’)।


title: ঈশোপনিষদ্

text: "ঈশোপনিষদ্" "ঈশাবাস্যোপনিষদ্" বা "বাজসনেয়-সংহিতোপনিষদ্" নামেও পরিচিত।


title: ঈশোপনিষদ্

text: বৈদিক যুগের অন্যান্য সাহিত্যের মতো "ঈশোপনিষদ্" গ্রন্থের সঠিক সময়কালও অজ্ঞাত। এই নিয়ে গবেষকদের মতে মতভেদ আছে। প্রত্যেকটি মতই অপর্যাপ্ত প্রমাণ, ধারণার বিবর্তন-সংক্রান্ত অনুমান এবং কোন দর্শন কোন দর্শনের উপর প্রভাব বিস্তার করেছিল, সেই সংক্রান্ত অনুমানের উপর নির্ভরশীল।


title: ঈশোপনিষদ্

text: রিচার্ড কিং প্রমুখ বৌদ্ধধর্ম বিশারদগণ "ঈশোপনিষদ্" গ্রন্থের সময়কাল নির্ধারণ করেছেন আনুমানিক খ্রিস্টপূর্ব ১ম সহস্রাব্দের দ্বিতীয়ার্ধ। তাঁদের মতে, এই গ্রন্থ প্রথম বৌদ্ধ পালি "তিপিটক" গ্রন্থের পরে রচিত হয়।


title: ঈশোপনিষদ্

text: স্টিফেন ফিলিপস প্রমুখ হিন্দুধর্ম বিশারদগণ আধুন গবেষকদের মতভেদের কথা উল্লেখ করেছেন। তাঁর মতে, "ঈশোপনিষদ্" সম্ভবত প্রাচীনতম উপনিষদ্‌গুলির অন্যতম এবং খ্রিস্টপূর্ব ১ম সহস্রাব্দের প্রথম ভাগে রচিত হয়। তাঁর মতে, এই গ্রন্থটি "বৃহদারণ্যকোপনিষদ্" ও "ছান্দোগ্যোপনিষদ্" গ্রন্থদ্বয়ের পরে এবং "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্", "কেনোপনিষদ্", "কঠোপনিষদ্", "মুণ্ডকোপনিষদ্", "প্রশ্নোপনিষদ্", "শ্বেতাশ্বেতরোপনিষদ্" ও "মৈত্রয়নীয়োপনিষদ্" গ্রন্থের আগে তথা প্রাচীনতম বৌদ্ধ পালি ও জৈন ধর্মগ্রন্থগুলির আগে রচিত হয়।


title: ঈশোপনিষদ্

text: আগে ১৯শ ও ২০শ শতাব্দীর গবেষকরা একইভাবে নিজেদের মধ্যে ভিন্নমত পোষণ করতেন। তাঁরা এই উপনিষদ্‌টিকে প্রাচীনতম অথবা মধ্যকালীন উপনিষদ্ বলে উল্লেখ করেছিলেন। উদাহরণস্বরূপ, পল ডুসেন বলেছেন যে, "ঈশোপনিষদ্" প্রাচীন গদ্য উপনিষদ্গুলির ("বৃহদারণ্যকোপনিষদ্", "ছান্দোগ্যোপনিষদ্", "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্" ও "কেনোপনিষদ্") পরে রচিত হয়। এই উপনিষদ্ রচনার যুগেই ছন্দোময় কাব্যিক উপনিষদ্‌গুলি রচিত হয়েছিল। তিনি আরও বলেছেন, "ঈশোপনিষদ্" রচনার পরেই অন্যান্য গদ্য উপনিষদ্গুলি ("প্রশ্নোপনিষদ্", "মৈত্রয়নীয়োপনিষদ্", "মাণ্ডুক্যোপনিষদ্" ও সকল উত্তর-বৈদিক যুগীয় উপনিষদ্গুলি) রচিত হয়।


title: ঈশোপনিষদ্

text: উইন্টারনিটজ্ বলেছেন যে, "ঈশোপনিষদ্" সম্ভবত প্রাক-বৌদ্ধযুগের রচনা। এই যুগেই "কঠোপনিষদ্", "শ্বেতাশ্বেতরোপনিষদ্", "মুণ্ডকোপনিষদ্" ও "প্রশ্নোপনিষদ্" রচিত হয়। তবে "বৃহদারণ্যকোপনিষদ্", "ছান্দোগ্যোপনিষদ্", "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্" ও "কেনোপনিষদ্" – এই গদ্য উপনিষদ্গুলির পরেই "ঈশোপনিষদ্" রচিত হয়। তাঁর মতে, "ঈশোপনিষদ্" গ্রন্থটি "মৈত্রয়নীয়োপনিষদ্" ও "মাণ্ডুক্যোপনিষদ্" প্রভৃতি বুদ্ধ-পরবর্তী যুগের উপনিষদ্গুলির আগে রচিত হয়েছিল।


title: ঈশোপনিষদ্

text: রাণাডে বলেছেন যে, "ঈশোপনিষদ্" ও "কেনোপনিষদ্" কালপঞ্জি অনুসারে দ্বিতীয় গোষ্ঠীর উপনিষদ্। এদুটি প্রথম গোষ্ঠীর উপনিষদ্ "বৃহদারণ্যকোপনিষদ্" ও "ছান্দোগ্যোপনিষদ্" গ্রন্থদুটির পরে এবং "তৈত্তিরীয়োপনিষদ্", "ঐতরেয়োপনিষদ্", "কৌষিতক্যুপনিষদ্", "কঠোপনিষদ্", "মুণ্ডকোপনিষদ্", "শ্বেতাশ্বেতরোপনিষদ্", "প্রশ্নোপনিষদ্", "মাণ্ডুক্যোপনিষদ্" ও "মৈত্রয়নীয়োপনিষদ্" গ্রন্থগুলির আগে রচিত হয়।


title: ঈশোপনিষদ্

text: "ঈশোপনিষদ্" একমাত্র উপনিষদ্ যেটি বেদের প্রাচীনতম অংশ তথা মন্ত্র-সংকলন সংহিতার সঙ্গে যুক্ত। অন্যান্য উপনিষদ্‌গুলি বেদের পরবর্তীকালীন অংশ ব্রাহ্মণ বা আরণ্যক অংশের সঙ্গে যুক্ত। তবে ম্যাক্স মুলার বলেছেন, এর অর্থ এই নয় যে "ঈশোপনিষদ্" প্রাচীনতম উপনিষদ্‌গুলির অন্যতম। কারণ, "শুক্ল যজুর্বেদ" "ঋগ্বেদ" প্রভৃতি প্রাচীন বৈদিক সাহিত্যের পরবর্তীকালের রচনা বলে জানা যায়।


title: ঈশোপনিষদ্

text: ৮ম শতাব্দীর ভারতীয় পণ্ডিত আদি শঙ্কর তাঁর ‘ভাষ্যে’ (পর্যালোচনা ও টীকা) বলেছেন যে, "ঈশোপনিষদ্" গ্রন্থের মন্ত্র ও স্তোত্রগুলি অনুষ্ঠানে ব্যবহারের জন্য নয়। কারণ, এগুলির উদ্দেশ্য পাঠককে ‘আত্মার প্রকৃতি কী’ সেই সম্পর্কে অবহিত করা। "যজুর্বেদ" সংহিতার উদ্দেশ্য অনুষ্ঠান-সংক্রান্ত হলেও, এই কারণেই "ঈশোপনিষদ্" গ্রন্থটিকে একটি অনুষ্ঠান-সংক্রান্ত ধর্মগ্রন্থ বলা চলে না। "ঈশোপনিষদ্" হল একটি দার্শনিক গ্রন্থ।


title: ঈশোপনিষদ্

text: "ঈশোপনিষদ্" গ্রন্থটির পাণ্ডুলিপিতে "শুক্ল যজুর্বেদ" গ্রন্থের দুটি শাখা অনুসারে পাঠান্তর দেখা যায়। এই শাখা দুটি হল কান্ব ও মধ্যণ্ডিন শাখা। ১ম থেকে ৮ম শ্লোক পর্যন্ত উভয় শাখাতে কোনো পাঠান্তর নেই। কিন্তু কান্ব শাখার ৯ম থেকে ১৪শ শ্লোকগুলি মধ্যণ্ডিণ শাখায় ১২শ, ১৩শ, ১৪শ, ৯ম, ১০ম ও ১১শ ক্রমে সজ্জিত। মধ্যণ্ডিণ শাখার ১৭শ শ্লোকটি কান্ব শাখার ১৫শ শ্লোক। কান্ব শাখার ১৬শ শ্লোকটি মধ্যণ্ডিণ শাখায় নেই। আবার কান্ব শাখার ১৭শ ও ১৮শ শ্লোকদুটি মধ্যণ্ডিণ শাখায় ১৫শ ও ১৬শ শ্লোক রূপে প্রদত্ত।


title: ঈশোপনিষদ্

text: উভয় শাখাতেই "ঈশোপনিষদ্" "শুক্ল যজুর্বেদ" গ্রন্থের ৪০শ অধ্যায়। কান্ব শাখায় "ঈশোপনিষদ্" গ্রন্থের শ্লোকসংখ্যা ১৮ এবং মধ্যণ্ডিণ শাখায় শ্লোকসংখ্যা ১৭।


title: ঈশোপনিষদ্

text: "ঈশোপনিষদ্" তার ১ম স্তোত্রটিতে ‘ঈশ’ শব্দটির একক উল্লেখের জন্য গুরুত্বপূর্ণ। এই শব্দটি অন্যান্য স্তোত্রে পুনরায় উল্লিখিত হয়নি। একটি ব্যাখ্যা অনুসারে, ‘ঈশ’ শব্দটি অদ্বৈতবাদের দ্যোতক। অন্য একটি ব্যাখ্যা অনুসারে, এটি একেশ্বরবাদের একটি রূপের দ্যোতক। সেই হিসেবে প্রথম মতানুসারে ‘আত্মা’ এবং দ্বিতীয় মতানুসারে ‘পরম দেবতা’।


title: ঈশোপনিষদ্

text: র‍্যালফ গ্রিফিথ ‘ঈশ’ শব্দটি মূল দার্শনিক ভাবধারার প্রেক্ষাপট অনুসারে ব্যাখ্যা করেছেন। তিনি এটির অনুবাদ করেছেন ‘প্রভু’ (the Lord)। ‘প্রভু’ শব্দটির ব্যাখ্যা দিতে গিয়ে তিনি বলেছেন, এই শব্দের অর্থ ‘সর্বাত্মা এবং তোমার অন্তর্নিহিত আত্মা – একমাত্র পরম সত্য’ (the Soul of All, and thy inmost Self – the only absolute soul)। ‘সর্বম্’ কথাটির মাধ্যমে অভিজ্ঞতাপ্রসূত সত্য। ‘ত্যক্তেন’ শব্দটির মাধ্যমে সন্ন্যাসের ভারতীয় ধারণাটিকে বোঝায়। ‘ভুঞ্জীথা’ বলতে বোঝায় ‘আত্মোপলব্ধির আনন্দ’।


title: ঈশোপনিষদ্

text: অদ্বৈত বেদান্ত প্রবক্তা আদি শঙ্কর’ ১ম স্তোত্রের ‘ঈশ’ শব্দটির অর্থ করেছেন ‘আত্মা’। অন্যদিকে দ্বৈত বেদান্ত প্রবক্তা মধ্ব এই শব্দটির অর্থ করেছেন বিষ্ণু। এই বিষয়ে অন্যান্য মতও আছে। যেমন, অপেক্ষাকৃত আধুনিক কালের পণ্ডিত মহীধর বলেছেন, ১ম স্তোত্রটি বুদ্ধের কথা বলেছে। তবে ম্যাক্স মুলারের মতে, এই মত গ্রহণযোগ্য নয়। কারণ, হিন্দুধর্ম ও বৌদ্ধধর্মের মধ্যে কিছু মৌলিক পার্থক্য রয়েছে। হিন্দুধর্মে ‘আত্মা’র অস্তিত্ব স্বীকৃত। অন্যদিকে বৌদ্ধধর্মে তা স্বীকার করা হয় না।


title: ঈশোপনিষদ্

text:
"ঈশোপনিষদ্" গ্রন্থের ২য় থেকে ৬ষ্ঠ স্তোত্রে হিন্দুধর্মের দুটি পরস্পর-বিরোধী সংকটের অবতারণা করা হয়েছে। এই সংকট গৃহস্থের ব্যবহারিক জীবন ও কর্ম এবং ত্যাগ ও [[জ্ঞান (হিন্দুধর্ম)|
আদি শঙ্কর বলেছেন, ৬ষ্ঠ স্তোত্রের ‘ইনি’ (উপরের উদ্ধৃতির শেষ বাক্য দ্রষ্টব্য) বলতে বোঝানো হয়েছে “আত্মা ও নিজ আত্মা ও সকলের আত্মার একত্ব অনুসন্ধানের পথযাত্রী মুমুক্ষু। সন্ন্যাসও এর অন্তর্গত।” অন্যদিকে মধ্ব মনে করেন, ‘ইনি’ হলেন “ঈশ্বরের প্রেমে নিমগ্ন জীবাত্মা। এই আত্মা পরমাত্মার নীরসান্নিধ্য কামনা করে।”


title: ঈশোপনিষদ্

text: ম্যাক্স মুলার একাধিক প্রাচীন ও মধ্যযুগীয় ভারতীয় পণ্ডিতদের টীকাগুলি পর্যালোচনা করে বলেছেন যে, "ঈশোপনিষদ্" গ্রন্থের এই স্তোত্রগুলি “যজ্ঞ ও [[ধর্ম (হিন্দুধর্ম)|ধর্মের]] ধারণার সঙ্গে যুক্ত সকল অনুষ্ঠানের অসারতা”র কথা বলছে। তবে একই সঙ্গে এই স্তোত্রগুলি জানাচ্ছে “সামাজিক কর্মকাণ্ড ক্ষতিকারক নয়; বরং তার প্রয়োজন আছে। একে জ্ঞানের পথে আপেক্ষিকভাবে মধ্যবর্তী প্রস্তুতি হিসেবে ধরে নেওয়া যেতে পারে।” ম্যাক্স মুলারের মতে, "ঈশোপনিষদ্" নিয়ন্ত্রিত জীবনযাত্রা ও অনুষ্ঠানগুলিকে ঠিকও বলছে না, আবার ভুলও বলছে না। মোক্ষলাভের জন্য এগুলি অনেকের কাছে প্রয়োজনীয়। অনুষ্ঠানের মাধ্যমে তাঁরা কামনাবাসনাকে অর্থহীন বলে অনুভব করতে পারেন। এর ফলে জিজ্ঞাসু মন শান্ত হয় এবং কোনটি সর্বোচ্চ জ্ঞান, তা তাঁরা বুঝতে পারেন।